# Výzva na podávanie žiadostí o poskytnutie Štipendia Martina Filka na akademický rok 2020/2021

## Cieľ Štipendia Martina Filka

Cieľom Štipendia Martina Filka je získať absolventov popredných zahraničných vysokých škôl[[1]](#footnote-1) pre prácu v štátnej správe[[2]](#footnote-2) v záujme skvalitnenia tvorby verejných politík.

V rámci Štipendia Martina Filka je možné získať štipendium na pokrytie študijných nákladov (školné, životné náklady, cestovné, náklady na nákup odbornej literatúry, zdravotné poistenie a cestovné poistenie) počas maximálne dvoch akademických rokov štúdia na zahraničnej vysokej škole (ďalej len „štúdium“), pričom ako protihodnotu sa podporený žiadateľ zaviaže odpracovať tri roky v štátnej správe.

## Oprávnení žiadatelia

Oprávnenými žiadateľmi sú občania SR, ktorí sa uchádzajú o štúdium (v prípade ich vybratia im nárok na štipendium vzniká až po zápise na štúdium na zahraničnej vysokej škole), sú prijatí na štúdium alebo už študujú na vysokých školách v zahraničí, a toto štúdium je rovnocenné vysokoškolskému štúdiu druhého stupňa alebo tretieho stupňa uskutočňovaného dennou formou štúdia[[3]](#footnote-3) v podporovaných študijných oblastiach. V rámci výzvy na podávanie žiadostí o poskytnutie Štipendia Martina Filka na akademický rok 2020/2021 (ďalej len „výzva“) je možné podať len jednu žiadosť.

Vysoké školy, na ktorých sa študenti uchádzajú o štúdium, na ktoré sú študenti prijatí, alebo na ktorých už študujú, sa musia umiestniť do 200. miesta vrátane, v rebríčku hodnotenia univerzít Shanghai Academic Ranking of World Universities 2019 <http://www.shanghairanking.com/ARWU2019.html> alebo do 200. miesta vrátane, v rebríčku RePEc <https://ideas.repec.org/top/top.econdept.html>.

## Termín podania žiadosti

Žiadosť o poskytnutie Štipendia Martina Filka na akademický rok 2020/2021 (ďalej len „žiadosť“) spolu s naskenovanými prílohami je potrebné zaslať elektronicky najneskôr do 30. apríla 2020 (pondelok) na e-mailovú adresu [odbor.vsv@minedu.sk](mailto:odbor.vsv@minedu.sk). V predmete e-mailu je potrebné uviesť označenie „Štipendium Martina Filka“. Maximálna veľkosť žiadosti spolu s prílohami je 7 MB. Na žiadosti, ktoré budú doručené po 30. apríli 2020, sa nebude prihliadať. Pri žiadostiach je rozhodujúci čas doručenia.

## Podporované študijné oblasti a ponúkané pozície

Uprednostňuje sa podpora štúdia v nasledujúcich oblastiach: ekonómia, matematika, štatistika a verejná politika. V roku 2020 sa uskutočňuje výber na 24 možných pozícií. Záujem o získanie štipendistu vyjadrili:

* Ministerstvo financií SR,
* Ministerstvo pôdohospodárstva a rozvoja vidieka SR,
* Ministerstvo životného prostredia SR,
* Ministerstvo vnútra SR,
* Ministerstvo hospodárstva SR,
* Ministerstvo dopravy a výstavby SR,
* Ministerstvo práce, sociálnych vecí a rodiny SR,
* Ministerstvo školstva, vedy, výskumu a športu SR,
* Ministerstvo zdravotníctva SR,
* Úrad vlády SR,
* Rada pre rozpočtovú zodpovednosť.

Špecifikácia pozícií, tak ako ich predložilo príslušné ministerstvo/Úrad vlády SR/Rada pre rozpočtovú zodpovednosť, je uvedená v prílohe č. 1.

## Výberový proces

Výber oprávnených žiadateľov bude prebiehať v dvoch kolách. Prvému kolu predchádza posúdenie žiadostí z hľadiska súladu žiadostí s kritériami výzvy a administratívna kontrola žiadostí. V prípade doručenia chybnej alebo neúplnej žiadosti bude žiadateľ e-mailom vyzvaný na opravu alebo doplnenie žiadosti, a to v lehote troch pracovných dní od doručenia výzvy. Žiadosť, ktorá nebude opravená alebo doplnená v uvedenej lehote, bude z hodnotiaceho procesu vyradená. Rovnako bude z hodnotiaceho procesu vyradená žiadosť, ktorá nie je v súlade s kritériami výzvy.

### Prvé kolo

Žiadosti, ktoré splnia formálne požiadavky, budú posúdené dvomi externými hodnotiteľmi, na základe nasledujúcich kritérií:

* umiestnenie študijnej oblasti v rebríčku Times Higher Education,
* celkové študijné náklady,
* ovládanie spracovania dát, analytického a koncepčného myslenia,
* životopis a motivačný list.

Do druhého kola postúpi 9 žiadateľov, ktorí získajú v prvom kole najvyšší počet bodov.

### Druhé kolo

O konečnom pridelení štipendia rozhodne Komisia na posúdenie žiadostí o poskytnutie Štipendia Martina Filka (ďalej len „komisia“) na základe osobného pohovoru, ktorý je plánovaný na 11. júna 2020 (štvrtok).[[4]](#footnote-4) Pozvánka na pohovor bude vybraným žiadateľom zaslaná e-mailom najneskôr tri pracovné dni pred jeho konaním. Pohovor sa uskutoční v Bratislave, presné miesto a čas budú oznámené v pozvánke.

Komisia bude zložená zo zástupcov ministerstiev, Úradu vlády SR a Rady pre rozpočtovú zodpovednosť, ktoré budúce pracovné pozície (ďalej len „pozície“) ponúkajú. Predsedom komisie bude zástupca Ministerstva školstva, vedy, výskumu a športu SR.

Členovia komisie zohľadnia celkový profil uchádzača a jeho vystupovanie, pričom každý člen komisie bude uchádzačov hodnotiť samostatne v súlade s preferenciami príslušného ministerstva, Úradu vlády SR a Rady pre rozpočtovú zodpovednosť, ktoré zastupuje.

Žiadateľ bude po osobnom pohovore vyzvaný na určenie svojich preferencií v rámci ponúkaných pracovných pozícií.

Na poskytnutie štipendia nie je právny nárok. Na ponúkanú pozíciu nemusí byť vybraný žiadny zo žiadateľov.

## Trvanie podpory a výška štipendia

Štipendium môže podporiť najviac štyri semestre/šesť trimestrov štúdia, a to aj, ak je (štandardná) dĺžka štúdia príslušného študijného programu viac ako dva roky.  Náklady spojené so štúdiom si po uplynutí podporného obdobia hradí štipendista z vlastných zdrojov, bez ohľadu na záväzok odpracovať tri roky v štátnej správe.

Plánovaný objem finančných prostriedkov vyčlenených na štipendium na akademický rok 2020/2021 je spolu  178 000 eur. Počet udelených štipendií bude závisieť od finančnej náročnosti jednotlivých študijných programov a od výšky ostatných nákladov spojených so štúdiom.

Štipendium sa poskytuje na nasledovné náklady spojené so štúdiom: školné, životné náklady, cestovné, náklady na nákup odbornej literatúry, zdravotné poistenie a cestovné poistenie.

O štipendium sa môžu uchádzať aj žiadatelia, ktorí už majú časť študijných nákladov pokrytú z iných finančných zdrojov. Táto skutočnosť nemá vplyv na záväzok štipendistu odpracovať tri roky v štátnej správe. Pri posudzovaní celkových študijných nákladov sa v takomto prípade zohľadní len čiastka, o ktorú sa žiadateľ uchádza v rámci tohto grantového programu.

Štipendium na školné sa poskytuje na úhradu školného a poplatkov spojených so štúdiom uhrádzaných vysokej škole. Na základe podkladov od žiadateľa tieto platby uhradí Ministerstvo školstva, vedy, výskumu a športu SR priamo na účet vysokej školy. V prípade, že žiadateľ už školné na akademický rok 2020/2021 uhradil, bude mu na základe relevantných dokladov táto úhrada refundovaná.

Štipendium na životné náklady sa poskytuje vo výške štipendií poskytovaných študentom v Národnom štipendijnom programe podľa štátu štúdia ([www.stipendia.sk](http://www.stipendia.sk)). Štipendium sa poskytuje najviac počas desiatich mesiacov v priebehu jedného akademického roka.

Štipendium na cestovné náklady sa poskytuje na dve jednosmerné cesty alebo jednu spiatočnú cestu štipendistu do a z miesta štúdia počas jedného akademického roka v závislosti od skutočných výdavkov. Hodnota štipendia na cestovné náklady sa pre študentov študujúcich na vysokých školách v Európe určuje na max. 300,-eur/rok, a pre študentov študujúcich na vysokých školách mimo Európy na max. 1500,-eur/rok.

Štipendium na nákup odbornej literatúry sa poskytuje vo výške 200 eur ročne.

Štipendium na náhradu nákladov na zdravotné poistenie a cestovné poistenie spojených so študijným pobytom sa poskytuje v obvyklej výške.

## Žiadosť a povinné prílohy

Žiadosť sa predkladá na formulári, ktorý je súčasťou tejto výzvy.

Povinnou súčasťou elektronickej žiadosti sú nasledujúce prílohy:

1. kópia potvrdenia o uchádzaní sa, prijatí alebo o štúdiu na vybranej zahraničnej vysokej škole,
2. kópia potvrdenia o výške školného určeného vysokou školou,
3. podpísaný štruktúrovaný životopis,
4. podpísaný motivačný list (max. 2 strany formátu A 4, písmo Times New Roman veľkosti 12, s informáciami, prečo sa žiadateľ rozhodol študovať na danej vysokej škole, akú má predstavu o svojom uplatnení v štátnej správe, ako pri tomto uplatnení využije získané vzdelanie a aké vlastnosti/zručnosti z neho robia najvhodnejšieho kandidáta),
5. kópia diplomu preukazujúceho doteraz najvyššie dosiahnuté vzdelanie a ďalších relevantných dokladov o vzdelaní (jazykové certifikáty a pod.).[[5]](#footnote-5)

K dokumentom, ktoré nie sú vyhotovené v štátnom jazyku alebo v anglickom jazyku, je potrebné priložiť aj ich preklad do štátneho jazyka.[[6]](#footnote-6)

## Zverejnenie výsledkov

Oznámenie celkových výsledkov výberového procesu sa predpokladá do jedného týždňa od rokovania komisie.

Výsledky výberového procesu spolu s dosiahnutým počtom bodov budú uchádzačom oznámené písomne. S vybranými uchádzačmi bude uzatvorená zmluva o udelení štipendia a o spolupráci (ďalej len „zmluva“), ktorej vzor tvorí prílohu č. 2.

Zoznam všetkých uchádzačov spolu s dosiahnutým počtom bodov a pracovnou históriou v štátnej správe bude zverejnený na webovom sídle Ministerstva školstva, vedy, výskumu a športu SR, [www.minedu.sk](http://www.minedu.sk).

## Práva a povinnosti podporených štipendistov

S vybranými uchádzačmi o štipendium bude uzatvorená zmluva. Zmluva bude obsahovať záväzok Ministerstva školstva, vedy, výskumu a športu SR uhradiť náklady štúdia a záväzok príslušného ústredného orgánu štátnej správy, ktorí o vybraného uchádzača prejavili záujem, poskytnúť štipendistovi po ukončení štúdia štátnozamestnanecké miesto. Štipendista sa podpísaním zmluvy zaviaže, že za odplatu odpracuje najmenej tri roky na ponúknutom štátnozamestnaneckom mieste.

Po uzatvorení zmluvy Ministerstvo školstva, vedy, výskumu a športu SR uhradí školné a poplatky spojené so štúdiom na akademický rok 2020/2021 a začne poskytovať štipendistovi štipendium.

Ak v čase predpokladaného nástupu štipendistu na príslušné ministerstvo/Úrad vlády SR/Rady pre rozpočtovú zodpovednosť, vznikne komplikácia, pre ktorú ho nebude možné zamestnať, bude sa hľadať možnosť jeho umiestnenia na inom ústrednom orgáne štátnej správy. Štipendista sa v zmluve zaviaže akceptovať aj inú ponúknutú pracovnú alternatívu.

Ak príslušné ministerstvo/Úrad vlády SR/Rada pre rozpočtovú zodpovednosť nebude môcť štipendistovi po úspešnom ukončení štúdia ponúknuť štátnozamestnanecké miesto a ani iné ústredné orgány štátnej správy neprejavia záujem o jeho zamestnanie, štipendistovi zanikne povinnosť odpracovať v štátnej správe tri roky a zároveň povinnosť vrátiť finančné prostriedky v sume poskytnutého štipendia.

Ak štipendista z vlastného zavinenia odpracuje v štátnej správe menej ako tri roky alebo nezíska vysokoškolské vzdelanie absolvovaním štúdia, na ktoré mu bolo poskytnuté štipendium, bude povinný vrátiť finančné prostriedky v sume poskytnutého štipendia, pričom nesplatená časť sumy poskytnutého štipendia sa bude úročiť vo výške úrokovej sadzby, ktorú uplatňuje Fond na podporu vzdelávania na pôžičky študentom. Lehota splatnosti bude určená v zmluve.

Štipendium Martina Filka má povahu pôžičky, ktorá za podmienok uvedených v zmluve

1. je bezúročná a
2. má odloženú splatnosť.

Povinnosťou štipendistu bude po uplynutí každého semestra resp. trimestra poskytnúť správu o priebehu štúdia.

Za každý mesiac, ktorý štipendista po skončení štúdia odpracuje v štátnej správe (na dohodnutej pozícii), mu bude odpustená 1/36 istiny.

Príslušný ústredný orgán štátnej správy môže vyžadovať od štipendistu účasť na letnej stáži. Takáto podmienka, ako aj rozsah stáže, budú upravené v zmluve.

## Ďalšie informácie

V prípade akýchkoľvek ďalších otázok kontaktujte odbor vysokoškolského vzdelávania Ministerstva školstva, vedy, výskumu a športu SR na e-mailovej adrese: odbor.vsv@minedu.sk

# Žiadosť o poskytnutie Štipendia Martina Filka na akad. rok 2020/2021

|  |  |  |
| --- | --- | --- |
| Osobné údaje | | |
| Meno |  | |
| Priezvisko |  | |
| Adresa trvalého bydliska  (ulica, mesto, PSČ, krajina) |  | |
|  | |
| Korešpondenčná adresa  (ak je iná ako adresa trvalého bydliska) |  | |
|  | |
| Dátum narodenia (DD/MM/RRRR) |  | |
| Číslo občianskeho preukazu |  | |
| E-mailová adresa |  | |
| Telefónne číslo |  | |
| V minulosti som pracoval/a v štátnej správe | ÁNO | NIE | |

|  |  |
| --- | --- |
| Ak áno, uveďte prosím názov ÚOŠS[[7]](#footnote-7), sekcie, odboru a Vašej pozície |  |
| Informácie o štúdiu na zahraničnej vysokej škole | |
| Názov a adresa vysokej školy |  |
| Štát, v ktorom bude prebiehať štúdium |  |
| Na vysokej škole | študujem |
|  | ešte neštudujem, som prijatá/ý |
|  | ešte neštudujem, uchádzam sa o štúdium |
| Stupeň vysokoškolského štúdia | magisterský  doktorandský  iný ……………………….............................................................. |
| Rok štúdia v ak. roku 2020/2021 | prvý  druhý  tretí |
| Začiatok štúdia, mesiac a rok |  |
| Koniec štúdia, mesiac a rok |  |
| Názov študijnej oblasti |  |
| Názov študijného programu spolu s uvedením webovej stránky, na ktorej možno nájsť podrobné informácie o študijnom programe |  |
| Stručný opis študijného programu (max. 300 znakov) |  |
| Názvy povinných predmetov v nadchádzajúcom akademickom roku |  |
| Názvy povinných predmetov v predchádzajúcich akademických rokoch |  |
| Umiestnenie vysokej školy v rebríčku Shanghai Academic Ranking of World Universities 2019[[8]](#footnote-8) |  |
| Umiestnenie vysokej školy v rebríčku RePEc[[9]](#footnote-9) |  |
| Umiestnenie študijnej oblasti v rebríčku študijných oblastí Times Higher Education[[10]](#footnote-10) |  |
| Vyčíslenie študijných nákladov | |
| Počet akademických rokov, na ktoré sa o štipendium uchádzam |  |
| Výška celkových študijných nákladov, ktoré chcem uhradiť z grantu | |
| Školné |  | |
| Životné náklady | *Počet mesiacov x suma na mesiac pre štát štúdia v Národnom štipendijnom programe* | |
| Cestovné náklady | *Max 300 eur/rok, ak ide o štúdium v Európe alebo 1500 eur/rok, ak ide o štúdium mimo Európy* | |
| Náklady na študijné pomôcky | *Max 200 eur/rok* | |
| Náklady na zdravotné a cestovné poistenie |  | |
| SPOLU |  |
| Vyjadrenie sa k sprístupneniu a spracovaniu údajov | |
| Ministerstvo školstva, vedy, výskumu a športu SR nesprístupňuje osobné údaje žiadateľov, ktorí nebudú pozvaní na osobný pohovor, ostatným ÚOŠS. V prípade, že súhlasíte so sprístupnením vašich údajov aj v tomto prípade, je potrebné na to udeliť osobitný súhlas. Neudelenie súhlasu nemá žiadny vplyv na výberový proces.  Týmto v súlade s čl. 6 ods. 1 písm. a) nariadenia Európskeho parlamentu a Rady EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) udeľujem Ministerstvu školstva, vedy, výskumu a športu SR výslovný súhlas so spracovaním a sprístupnením mojich osobných údajov ostatným ÚOŠS, ktoré zverejnili pozície v rámci výzvy, v ktorej predkladám žiadosť, v rozsahu ich uvedenia v tejto žiadosti a v prílohách k žiadosti, za účelom informovania ma o možných pracovných pozíciách, či odborných stážach po dobu piatich rokov. [[11]](#footnote-11)  V.......................................... dňa................................. ..........................................................  podpis dotknutej osoby | |

**OCHRANA OSOBNÝCH ÚDAJOV**

**INFORMÁCIE PRE DOTKNUTÉ OSOBY – UCHÁDZAČOV O ŠTIPENDIUM**

**MARTINA FILKA**

V súlade s Nariadením Európskeho parlamentu a rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje Smernica 95/46/ES (všeobecné nariadenie o ochrane údajov) Ministerstvo školstva, vedy, výskumu a športu Slovenskej republiky (ďalej aj len „MŠVVaŠ“) informuje dotknuté osoby – uchádzačov o štipendium Martina Filka na akademický rok 2020/2021 (ďalej len „štipendium“), o spracúvaní ich osobných údajov.

MŠVVaŠ bude spracúvať osobné údaje uchádzačov o štipendium v rozsahu vyplnenej žiadosti, ktorej formulár je súčasťou výzvy.

**1. Totožnosť a kontaktné údaje prevádzkovateľa**

MŠVVaŠ SR

IČO: 00 164 381

sídlo: Stromová ul. č. 1, 813 30 Bratislava

webové sídlo: [www.minedu.sk](http://www.minedu.sk)

**2. Kontaktné údaje zodpovednej osoby prevádzkovateľa**

Zodpovednú osobu MŠVVaŠ SR možno kontaktovať s otázkami týkajúcimi sa spracúvania osobných údajov dotknutých osôb a vo veci uplatňovania ich práv uvedených nižšie na e-mailovej adrese [zodpovednaosoba@minedu.sk](mailto:zodpovednaosoba@minedu.sk) alebo telefonicky na č.: +421 2 59 374 247.

**3. Práva účastníkov ako dotknutých osôb**

• právo na prístup k osobným údajom, ktoré sa ich týkajú (vrátane práva na potvrdenie, či sú osobné údaje spracúvané),

• právo na opravu nesprávnych osobných údajov,

• právo na vymazanie (zabudnutie),

• právo na obmedzenie spracúvania údajov (osobné údaje sa uchovávajú, ale inak nespracúvajú okrem stanovených prípadov),

• právo na prenosnosť údajov (poskytnutie inému prevádzkovateľovi, ak tomu nebránia žiadne právnou úpravou stanovené prekážky),

• právo podať sťažnosť na Úrad na ochranu osobných údajov Slovenskej republiky.

**4. Účel spracúvania osobných údajov**

Osobné údaje budú spracúvané na účely administrácie predložených žiadostí o štipendium, realizácie výberového procesu a uzavretie zmluvy s úspešnými uchádzačmi, ktorí sa stanú štipendistami.

**5. Právny základ**

a) splnenie úlohy realizovanej vo verejnom záujme v súlade s návrhom grantového programu pre posilnenie analytických kapacít vo verejnej správe (ďalej len „grantový program“), schváleným 7. mája 2014 uznesením vlády SR č. 210/2014. Návrh na zmenu názvu grantového programu na Štipendium Martina Filka bol schválený 1. marca 2017 uznesením vlády SR č. 99/2017. Grantový program bol vytvorený v súlade s úlohou č. 108 Akčného plánu Národného programu reforiem Slovenskej republiky 2013 a je súčasne napĺňaním odporúčaní zlepšiť kvalitu verejnej administratívy vrátane posilnenia analytických kapacít kľúčových ministerstiev, ktoré vyplynuli pre Slovensko z júnového summitu Európskej rady 2013. Schéma grantového programu nadväzuje na grantový program Štipendium M. R. Štefánika realizovaný v rokoch 2006-2008, ako aj na jeho obnovenie v roku 2011;

b) plnenie zmluvy, ktorej zmluvnou stranou bude štipendista (úspešný uchádzač o štipendium) a na vykonanie opatrení pred uzatvorením tejto zmluvy.

**6. Kategória príjemcov**

Osobné údaje MŠVVaŠ SR v nevyhnutnom rozsahu poskytne externým hodnotiteľom a členom Komisie na posúdenie žiadostí o poskytnutie Štipendia Martina Filka.

Osobné údaje v rozsahu meno, priezvisko, informácia, či v minulosti úspešný uchádzač pracoval v štátnej správe, počet získaných bodov, budú zverejnené na webovom sídle MŠVVaŠ SR.

**7. Doba uchovávania osobných údajov / kritériá na jej určenie**

Osobné údaje budú uchovávané iba počas nevyhnutnej doby v súlade s podmienkami grantového programu, v prípade štipendistov, ktorí uzavreli s MŠVVaŠ SR zmluvu, do uplynutia premlčacích dôb na uplatnenie nárokov týkajúcich sa splácania pôžičky alebo do uplynutia doby viazanosti.

Osobné údaje uchádzačov, ktorým nebolo poskytnuté štipendium, budú uchovávané v súlade s registratúrnym poriadkom MŠVVaŠ SR počas piatich rokov odo dňa doručenia žiadosti.

Osobné údaje v rozsahu meno, priezvisko, informácia, či v minulosti úspešný uchádzač pracoval v štátnej správe, počet získaných bodov, budú zverejnené na webovom sídle MŠVVaŠ SR počas trvania grantového programu.

**Príloha č. 1 k Výzve na podávanie žiadostí o poskytnutie Štipendia Martina Filka na akademický rok 2020/2021 - Špecifikácia ponúkaných pozícií**

* **Ministerstvo financií SR (5 pozícií)**

**Inštitút finančnej politiky (3 pozície)**

Inštitút finančnej politiky (IFP) je analytickým útvarom Ministerstva financií SR. Našim poslaním je poskytovať kvalitné a spoľahlivé makroekonomické, daňové a fiškálne analýzy a prognózy, či analýzy a prognózy verejných výdavkov a finančných trhov, pre slovenskú vládu a verejnosť. Zúčastňuje sa aj na tvorbe politík ministerstva financií.

IFP tvoria tri odbory. Odbor makroekonomických analýz a prognóz (IFP1) predpovedá a analyzuje vývoj slovenskej ekonomiky, napríklad rast HDP, infláciu či nezamestnanosť. Zaoberá sa riadením štátneho dlhu, analýzou bankového sektora a ostatnými inštitúciami finančného trhu. Odbor daňových príjmov a fiškálnych analýz (IFP2) predpovedá a analyzuje príjmy verejných rozpočtov (najmä dane a odvody), zaoberá sa fiškálnou politikou, verejnými financiami a ich dlhodobou udržateľnosťou. Odbor štrukturálnych a výdavkových politík (IFP3) sa venuje štrukturálnym politikám (školstvu, trhu práce, zdravotníctvu a hospodárstvu) z pohľadu verejných financií. Hodnotí a kvantifikuje pripravované a už existujúce politiky a pripravuje krátkodobú a dlhodobú projekciu verejných výdavkov.

Staň sa súčasťou kreatívneho tímu, ktorého prácu si všímajú nielen médiá, ale aj má vplyv na tvorbu nových politík a ovplyvňuje tak dianie v tejto krajine.

**Názov pozície: daňový analytik/analytička**

Pomôž svojím zanietením odhaľovať daňové medzery a presnejšie odhadovať daňové príjmy.

Náplň práce:

* hodnotenie vývoja daní a ich prognóza,
* kvantifikácia legislatívnych zmien,
* analýzy distribučných vplyvov,
* analytická práca na odhaľovaní daňových medzier,
* analýza daňových priznaní.

**Názov pozície: makroekonomický analytik/analytička**

Podieľaj sa na oficiálnych prognózach ekonomiky a svojimi analýzami prispej k lepšiemu chápaniu makroekonomického vývoja.

Náplň práce:

* prognóza makroekonomických indikátorov,
* analýza a hodnotenie makroekonomického vývoja,
* tvorba citlivostných scenárov vývoja ekonomiky,
* analýza štrukturálnej miery nezamestnanosti,
* sledovanie a analýza vývoja finančných trhov a financovania verejného dlhu,
* analýza bankového sektora a ostatných finančných inštitúcií.

**Názov pozície: analytik/analytička štrukturálnych politík**

Pomôž zlepšiť slovenské školstvo, zdravotníctvo, podnikateľské prostredie či dlhodobú udržateľnosť verejných financií.

Náplň práce:

* tvorba analýz a odporúčaní v štrukturálnych politikách z pohľadu verejných financií (trh práce, zdravotníctvo, školstvo, hospodárstvo, dlhodobá udržateľnosť a starnutie populácie)
* hodnotenie a kvantifikácia pripravovaných  či existujúcich politík (napr. vplyv minimálnej mzdy, dotácie baníkom, model hodnotenia investičnej pomoci, reforma penzijného systému)
* príprava krátkodobej a dlhodobej projekcie verejných výdavkov
* tvorba strategických materiálov (Národný program reforiem, Program stability)
* spolupráca so zahraničnými inštitúciami (OECD, MMF, EK).

Požiadavky na kandidáta/kandidátku:

* absolvent/absolventka vysokoškolského vzdelania ekonomického, matematického zamerania, verejnej politiky alebo príbuzných odborov,
* zodpovednosť, aktívny prístup k riešeniu úloh,
* záujem o verejné politiky a prácu s dátami,
* výstižné a zrozumiteľné písanie doplnené vhodnou prezentáciou dát,
* znalosť programov STATA, MATLAB, R alebo E-views výhodou,
* schopnosť sa rýchlo orientovať v novej problematike.

**Útvar hodnoty za peniaze (2 pozície)**

**Špecifikácia pracovnej pozície – analytik / analytička Hodnoty za peniaze**

Útvar hodnoty za peniaze zastrešuje aktivity ministerstva financií, ktoré podporujú prijímanie dobrých rozhodnutí vo verejnom záujme a zlepšujú výsledky slovenského verejného sektora. Útvar analyzuje vládne politiky, investície, prevádzku štátu a regulácie aj pomocou analýz nákladov a prínosov alebo výsledkových analýz. Následne útvar navrhuje opatrenia na optimalizáciu verejných výdavkov, aby daňovníci dostávali čo najvyššiu hodnotu za svoje peniaze.

Viac ako 20 analytikov a analytičiek pracuje v tímoch na revíziách výdavkov alebo hodnotení investičných projektov. Od vzniku Útvar hodnoty za peniaze zhodnotil viac ako 10 oblastí výdavkov, ako napr. informatizáciu, školstvo alebo pôdohospodárstvo. Taktiež zhodnotil viac ako 40 investičných projektov, hlavne v doprave a informatizácii. Pri práci spolupracujú analytici a analytičky s medzinárodnými inštitúciami ako OECD, EK alebo MMF, s inými analytickými jednotkami štátu a pravidelne sa vzdelávajú v zahraničí na renomovaných inštitúciách.

Kolega Daniel, absolvent štipendijného program M. Filka z roku 2017, pracuje od svojho príchodu na ÚHP v zdravotníckom tíme. V revízii výdavkov v zdravotníctve sa venoval najmä liekovej politike a navrhol zlepšenia za vyše sto miliónov eur ročne. V súčasnosti pracuje na hodnotení stavby nemocnice v Martine. Analyzuje, či výstavba nemocnice za 260 mil. eur prinesie pre občanov Slovenska najvyššiu hodnotu z možných variantov. Prácu na ÚHP opisuje ako kolobeh objavovania, ako niečo na Slovensku (ne)funguje a ako k téme pristupujú v zahraničí. Využíva pritom dáta, rešerš domácej aj zahraničnej literatúry aj stretnutia s odborníkmi. Na ich základe navrhuje zmeny.

**Špecifikácia štipendistu – analytik / analytička Hodnoty za peniaze**

Daniel študoval ekonómiu a na druhý stupeň si vybral Lund University vo Švédsku a užšie zameraný odbor “Inovácie a priestorová dynamika”. Počas štúdia skúmal, aké faktory mali najvýznamnejší vplyv na hospodársky rast krajín. Zo štúdia si pochvaľuje najmä dôraz na kritické myslenie pri prípadových štúdiách a medzinárodných porovnaniach krajín. Štipendium M. Filka vníma ako výborný odrazový mostík pre začiatok kariéry a pomohlo mu naplniť jeho ambíciu vrátiť sa na Slovensko a prispieť k lepšiemu fungovaniu spoločnosti. Na Útvare hodnoty za peniaze našiel kolektív s rovnakými cieľmi.

Požiadavky na kandidáta/kandidátku:

• absolvent / absolventka vysokoškolského vzdelania ekonomického, matematického zamerania, verejnej politiky alebo príbuzných odborov,

• zodpovednosť, aktívny prístup k riešeniu úloh,

• záujem o verejné politiky a prácu s dátami,

• výstižné a zrozumiteľné písanie doplnené vhodnou prezentáciou dát,

• znalosť programov STATA, MATLAB, R, Python alebo E-views výhodou,

• schopnosť sa rýchlo orientovať v novej problematike.

Útvar hodnoty za peniaze podporuje rovnosť príležitostí na pracovisku bez ohľadu na pohlavie, rasu, vek či vyznanie.

* **Ministerstvo pôdohospodárstva a rozvoja vidieka SR (3 pozície)**

1. **Špecializácia štipendistu:**

* VŠ vzdelanie druhého, resp. tretieho stupňa so zameraním na ekonómiu, kvantitatívne metódy, alebo príbuzné kvantitatívne odbory;
* záujem o verejné politiky a aktuálne témy rezortu pôdohospodárstva a chuť sa ďalej vzdelávať;
* výstižný a zrozumiteľný písomný prejav a vynikajúca schopnosť analyzovať údaje a prezentovať výsledky;
* znalosť ekonometrie, práce s databázami a štatistických programov ako napr. STATA, MATLAB, R alebo EViews výraznou výhodou;
* pokročilá znalosť MS Office;
* zodpovednosť, aktívny prístup k riešeniu úloh;
* anglický jazyk na veľmi dobrej úrovni;
* vedieť pracovať samostatne aj v spolupráci s kolegami.

Špecifikácia pozície: funkcia - generálny štátny radca

Náplň práce:

* zber a analýza údajov v pôdohospodárstve, potravinárstve a v rozvoji vidieka,
* kvantitatívna/kvalitatívna analýza dopadov politík,
* kvantitatívna/kvalitatívna analýza vývoja trhov,
* kvantitatívne/kvalitatívne hodnotenie efektívnosti pôdohospodárskych politík, politík rozvoja vidieka a organizácií v rezorte pôdohospodárstva,
* tvorba benchmarkov a porovnaní so zahraničím,
* identifikácia merateľných kritérií, problémov a možných riešení,
* komunikácia a spolupráca s partnermi,
* príprava analýz, podkladov pre Ministerstvo pôdohospodárstva a rozvoja vidieka SR, štúdií pre odbornú a laickú verejnosť.

1. **Špecializácia štipendistu:** Geografické informačné systémy (GIS), diaľkový prieskum Zeme, geodézia a kartografia

Špecifikácia pozície :

* Spracovanie a správa geopriestorových údajov týkajúcich sa kontrol poľnohospodárskych pozemkov,
* Administrácie geopriestorových údajov v aplikácii IS GSAA, ktorá slúži na podávanie žiadostí o priame podpory.

1. **Špecializácia štipendistu:**

* absolvent vysokoškolského štúdia 2. alebo 3. stupňa s ekonomickým, prípadne manažérskym zameraním v poľnohospodárstve, rozvoji vidieka alebo verejnej správe;
* znalosť anglického jazyka minimálne na úrovni C1, znalosť francúzskeho jazyka vítaná;
* znalosť matematicko-štatistických analýz a metód spracovania dát.

Špecifikácia pozície : funkcia – hlavný štátny radca

* tvorba štátnej politiky vrátane koncepčnej činnosti a tvorby pozičných dokumentov v rezorte pôdohospodárstva;
* presadzovanie záujmov SR v komisiách a výboroch zriadených Európskou komisiou alebo Radou EÚ.
* **Ministerstvo životného prostredia (3 pozície)**

1. **Inštitút environmentálnej politiky**

Požiadavky na štipendistu:

* špecializácia v ekonómii, matematike, prípadne environmentálnych vedách, environmentálnej ekonómii alebo verejnej politike,
* analytické myslenie a práca s dátami (výhodou programovanie a znalosť STATA, R, Eviews, Matlab, Python, Gams),
* vedieť zrozumiteľne písať a vystihnúť pointu aj na krátkom priestore,
* plynulo komunikovať v angličtine, vedieť pracovať samostatne aj v tíme.

Náplň práce na pozícii dátový analytik alebo environmentálny analytik:

* kvantitatívna analýza, spracovanie dát a návrh odporúčaní (práca s makroekonomickým a energetickým CGE modelom v prípade dátového analytika),
* analýz dopadov a nákladovej efektívnosti pripravovaných i už prijatých opatrení,
* tvorba strategických materiálov v oblasti životného prostredia.

1. **Sekcia zmeny klímy a ochrany ovzdušia**

Požiadavky na štipendistu:

* anglický jazyk – úroveň B1 - mierne pokročilý,
* pokročilá znalosť programov MS Office (Word, Excel, Powerpoint, Outlook),
* aktívny záujem o tému životného prostredia, najmä v oblasti ochrany ovzdušia,
* bezúhonnosť, spoľahlivosť, komunikatívnosť a prosociálny prístup, príjemné vystupovanie, samostatnosť, asertivita, kreativita, proaktivita, chuť sa učiť a pracovať na novo vznikajúcom medzinárodnom projekte,
* vodičský preukaz skupiny B – aktívny vodič (ochota cestovať v rámci Slovenskej republiky),
* komunikačné zručnosti ako facilitácia a negociácia výhodou,
* praktické znalosti postupov a procesov v štátnej správe alebo samospráve výhodou,
* znalosť legislatívy a technických noriem v oblasti ochrany ovzdušia výhodou,
* pracovná prax v oblasti ochrany životného prostredia výhodou.

Náplň práce na pozícii manažér kvality ovzdušia:

* príprava, analýza a vyhodnocovanie strategických, koncepčných, plánovacích a programových dokumentov. Poskytovanie poradenstva a podpory samosprávnym orgánom a miestnym orgánom štátnej správy pri plánovaní účinných opatrení v oblasti kvality ovzdušia a ich financovania (revízia a aktualizácia Plánov pre zlepšenie kvality ovzdušia (PZKO)),
* samostatné odborné špecializované práce s rozsiahlymi väzbami medzi rôznymi úsekmi činností (detailne popísané v odsekoch nižšie) vykonávané podľa individuálne ustanovených postupov projektu,
* koordinovanie samosprávnych orgánov a miestnych orgánov štátnej správy za účelom riadenia kvality ovzdušia, vyžadujúce špeciálne konzultácie, analýzu a prípravu osobitných podkladov vo forme strategických, koncepčných, plánovacích a programových dokumentov na lokálnej, regionálnej, štátnej úrovni, ale aj na medzinárodnej, primárne na úrovni európskej dobrej praxe a legislatívy,
* koncepčné, systémové, metodické činnosti alebo výskumné práce so samostatným výberom postupov a spôsobov riešení vykonávané v súlade s koncepciou projektu,
* podávanie správ o vývoji kvality ovzdušia na regionálnej a / alebo miestnej úrovni - identifikácia hot spotov – zdrojov znečistenia ovzdušia, navrhovanie opatrení a ukazovateľov kvality ovzdušia,
* monitorovanie implementácie jednotlivých opatrení zameraných na zlepšenie kvality ovzdušia zahrnutých do PZKO a podávanie správ príslušnému okresnému úradu v sídle kraja,
* poskytovanie informácií, konzultácií a technického poradenstva občanom a samosprávnym alebo miestnym orgánom štátnej správy pri podávaní žiadostí o podporu alebo projektov prispievajúcich k zlepšeniu regionálnej a miestnej kvality ovzdušia (napríklad výmena kotlov na tuhé palivá atď.),
* podpora hľadania možností financovania opatrení pre zlepšenie kvality ovzdušia,
* šírenie informácií a vzdelávanie v oblasti ochrany ovzdušia a kvality ovzdušia, publicity v miestnych/regionálnych médiách, spolupráce na kampaniach na zvýšenie povedomia verejnosti atď.

1. **Odbor posudzovania vplyvov na životné prostredie**

Požiadavky na štipendistu:

* vysokoškolské štúdium v odbore: environmentalistika, ekológia, ochrana prírody a príbuzné odbory, oblasť technických vied vo vzťahu k životnému prostrediu,
* aktívny záujem o tému životného prostredia, najmä v oblasti ochrany životného prostredia,
* bezúhonnosť, spoľahlivosť, komunikatívnosť a prosociálny prístup, príjemné vystupovanie, samostatnosť, asertivita, kreativita, proaktivita,
* anglický jazyk – úroveň B2,
* pokročilá znalosť programov MS Office (Word, Excel, Powerpoint, Outlook).

Náplň práce na pozícii špecialista v oblasti ochrany životného prostredia (okrem priemyselnej ekológie):

* zodpovednosť za zabezpečenie úloh v oblasti posudzovania vplyvov na životné prostredie, vrátane posudzovania strategických dokumentov, medzinárodných záväzkov v tejto oblasti na základe zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (posudzovanie vplyvov navrhovaných činností a posudzovanie vplyvov navrhovaných činností presahujúcich štátne hranice, posudzovanie vplyvov strategických dokumentov s celoštátnym dosahom v spolupráci s rezortným orgánom a posudzovanie vplyvov strategických dokumentov presahujúcich štátne hranice),
* vykonávanie odbornej pomoci v oblasti posudzovania vplyvov na životné prostredie,
* odborná príprava na získanie osobitných kvalifikačných predpokladov požadovaných pre zamestnancov odborov starostlivosti o životné prostredie okresných úradov, inšpekcie a obcí vykonávajúcich štátnu správu v oblasti posudzovania vplyvov na životné prostredie,
* vydávanie vyjadrení k žiadostiam o nenávratný finančný príspevok v rámci administratívneho overovania splnenie podmienok poskytnutia príspevku z hľadiska plnenia požiadaviek v oblasti posudzovania vplyvov na životné prostredie,
* plnenie ďalších úloh vyplývajúcich pre ministerstvo v oblasti vyplývajúcej pre odbor posudzovania vplyvov na životné prostredie z organizačného poriadku, podľa pokynov vedúceho štátneho zamestnanca.
* **Ministerstvo vnútra SR – 1 pozícia**

**Oddelenie územnej samosprávy a zahraničných vzťahov sekcie verejnej správy**

Sme oddelenie, ktorého náplň práce pozostáva z dvoch hlavných častí. Prvou časťou je územná samospráva, sme gestorom zákonov, ktoré upravujú základné usporiadanie a fungovanie samosprávy na Slovensku (ako napríklad zákon o obecnom zriadení, zákon o VÚC, zákon o Bratislave, zákon o Košiciach). Okrem toho, že sa podieľame na príprave legislatívy v oblasti územnej samosprávy a poskytujeme právne poradenstvo širokej škále subjektov a verejnosti, tiež pripravujme koncepčné materiály na čo najlepšie nastavenie systému fungovania samosprávy (jej usporiadanie, kontrola v nej a pod.) a pre tieto potreby zbierame údaje a pripravujeme z nich správy. Druhou časťou pracovnej náplne nášho oddelenia sú zahraničné vzťahy v oblasti verejnej správy. V rámci tohto pôsobenia zastupujeme SR vo Výbore pre verejnú správu OECD, vo Výbore pre miestnu demokraciu a vládnutie Rady Európy a jeho pracovných skupinách ako aj v Európskej sieti verejnej správy EUPAN. Zároveň spolupracujeme s Bavorským štátnym ministerstvom vnútra v oblasti výmeny skúseností v oblasti samosprávy a štátnej správy a organizačne zastrešujeme prípravu medzivládnych komisií pre cezhraničnú spoluprácu.

**Názov pozície : generálny štátny radca na oddelení územnej samosprávy**

Náplň práce:

* príprava legislatívnych, koncepčných a analytických materiálov v oblasti územnej samosprávy,
* podieľanie sa na implementácii výsledkov projektu „Dobrá správa vecí verejných“ I. a II., ktoré v súčasnosti realizuje oddelenie v spolupráci s Centrom expertízy Rady Európy,
* príprava komplexných riešení pri možnej úprave nastavenia verejnej správy na Slovensku,
* spolupráca so zahraničnými partnermi (Rada Európy, OECD, Bavorské štátne ministerstvo vnútra, EUPAN).
* **Ministerstvo hospodárstva SR (2 pozície)**

**Centrum pre hospodárske otázky**

Analytický útvar Centrum pre hospodárske otázky vznikol k 1. 6. 2016. Útvar sa člení na dve samostatné jednotky: analytická jednotka, ako prierezový útvar so zameraním na analytickú činnosť, a jednotka pre posudzovanie vybraných vplyvov regulácií.

Analytická jednotka poskytuje pre ministerstvo hĺbkové a komplexné analýzy v oblastiach rezortu ministerstva. Centrum pre hospodárske otázky sa podieľa na tvorbe strategických a koncepčných materiálov ministerstva a prostredníctvom vypracovávania analýz súčasných národných, ako aj medzinárodných tém poskytuje kvalitné podklady pre tvorbu rozhodnutí.

**Názov pozície: analytik/analytička**

Náplň práce:

* analýza diania v oblastiach rezortu, príprava analytických štúdií a výstupov v súčasných témach a otázkach,
* sledovanie ukazovateľov a vyhodnocovanie indikátorov súvisiacich s vecnou oblasťou rezortu,
* návrh odporúčaní a opatrení pre napĺňanie stanovených cieľov rezortu,
* príprava interných podkladov, prezentácií a podkladových analýz pre vedenie a útvary rezortu,
* príprava strategických a koncepčných dokumentov v rámci rezortu a spolupráca s inými útvarmi,
* analýzy a hodnotenia realizovaných politík,
* zhromažďovanie a vyhodnocovanie relevantných dát, spracovávanie databáz,
* vypracovávanie prognóz.

Požiadavky na kandidáta/kandidátku:

* ukončené VŠ vzdelanie (najmä v oblasti energetika, ekonómia, medzinárodné podnikanie, obchod a podnikanie),
* analytické a koncepčné myslenie,
* ovládanie MS Office,
* znalosti z ekonometrie, príp. štatisticko-matematických metód,
* znalosti s prácou s dátami, schopnosť vytvárať súhrnné a komplexné podklady,
* koncepčný a systematický prístup,
* všeobecný ekonomický prehľad, najmä v oblastiach v gescii rezortu hospodárstva (energetika, výskum a inovácie, obehové hospodárstvo, investície, podnikateľské prostredie) na národnej aj medzinárodnej úrovni,
* ovládanie štatisticko-matematického softvéru (Eviews/Matlab/STATA),
* ovládanie anglického jazyka.
* **Ministerstvo dopravy a výstavby SR (1 pozícia)**

Špecifikácia pozície:

* tvorba štátnej dopravnej politiky a stratégie rozvoja dopravy v nadväznosti na politiky EÚ, stratégiu rozvoja Slovenska a zámery vlády SR,
* analyzovanie vývoja dopravnej politiky (ex-post) a základných faktorov vplývajúcich na ich rozvoj, hodnotenie a porovnávanie (ex-ante) očakávaných vplyvov navrhovaných opatrení v oblasti pôsobnosti ministerstva a ich následné vyhodnocovanie (ex-post hodnotenie),
* navrhovanie riešení na podporu ekonomického rastu, znižovanie regionálnych rozdielov, znižovanie negatívnych vplyvov dopravy na životné prostredie a zvyšovanie energetickej efektívnosti dopravy,
* spracovávanie prognóz budúceho vývoja, hodnotenie vplyvov zmien v dopravnej politike a analýz strategických konceptov ministerstva,
* spracovávanie odborných stanovísk k návrhom koncepcií a programov rozvoja v rámci pôsobnosti ministerstva, posudzovanie materiálov odvetvových a prierezových útvarov v rámci pôsobnosti ministerstva a poskytovanie súčinnosti pri ich vypracovaní,
* spolupráca s vyššími územnými celkami pri príprave a implementácii stratégií a opatrení trvalo udržateľnej mobility,
* spolupráca pri tvorbe programových dokumentov a projektov spolufinancovaných z fondov EÚ,
* vykonávanie komplexnej analýzy, vypracovanie analytických výstupov, analytického rozpracovania navrhovaných opatrení a odborných stanovísk relevantných na úrovni riadiacich predstaviteľov ministerstva, v súlade s cieľmi a prioritami ministerstva,
* zhromažďovanie a prepájanie dát a údajov do užívateľskej podoby; používanie dát pri príprave návrhov politík, riešení a reforiem,
* prenášanie získanej zahraničnej praxe a poznatkov do národných materiálov a politík SR,
* prispievanie do verejnej odbornej diskusie napríklad prostredníctvom štúdií alebo analýz.
* **Ministerstvo práce, sociálnych vecí a rodiny SR (4 pozície)**

**Inštitút sociálnej politiky (2 pozície)**

INTERESTED IN BIG DATA? WE’VE GOT THE BIGGEST

Chceš pomôcť nezamestnaným a znevýhodneným?

Pridaj sa k tímu ISP!

Každý deň hľadáme odpovede na dôležité otázky. Ktoré opatrenia pomáhajú nezamestnaným nájsť si prácu? Ako odhaliť nelegálnych zamestnávateľov pomocou strojového učenia? Je možné predpovedať nezamestnanosť z vyhľadávaní cez Google? Ako zlepšiť štartovaciu pozíciu detí zo znevýhodneného prostredia?

Inštitút sociálnej politiky (ISP) je hlavný analytický útvar Ministerstva práce, sociálnych vecí a rodiny SR. Naším poslaním je zlepšovať verejné politiky a stratégie týkajúce sa práce, sociálnych vecí a rodiny prostredníctvom analytických nástrojov, dát a dôkazov.

Tím ISP skúma vplyvy zákonov a strategických materiálov, hodnotí efektivitu výdavkov v rámci rezortu a formuluje odporúčania pre oblasť sociálneho systému a trhu práce. Spolupracujeme s vládnymi inštitútmi a ďalšími analytičkami a analytikmi vo verejnom sektore a v akademických inštitúciách a ďalej sa vzdelávame na prestížnych zahraničných inštitúciách.

Naši budúci kolegovia by mali mať záujem o politiky trhu práce a sociálne politiky. Podeľ sa o svoje nápady a zužitkuj svoje kvantitatívne mikroekonomické/makroekonomické zručnosti v práci s kvalitnými administratívnymi dátami na témach, ktoré sú kľúčové pre budúcnosť Slovenska.

**Sekcia sociálneho poistenia a dôchodkového sporenia** **(2 pozície)**

**Na odbore dávok sociálneho poistenia** tvoríme štátnu politiku v oblasti dávok sociálneho poistenia, lekárskej posudkovej činnosti v sociálnom poistení, náhrady príjmu pri dočasnej pracovnej neschopnosti zamestnanca a vianočného príspevku poskytovaného niektorým poberateľom dôchodku. V tejto oblasti tvoríme koncepčné zámery, z vecného hľadiska návrhy zákonov v oblasti dávok sociálneho poistenia, náhrady príjmu pri dočasnej pracovnej neschopnosti zamestnanca a vianočného príspevku, analyzujeme z vecného hľadiska právnu úpravu dávok sociálneho poistenia, náhrady príjmu pri dočasnej pracovnej neschopnosti zamestnanca a vianočného príspevku.

Pripravujeme v spolupráci s odborom medzinárodných vzťahov a európskych záležitostí vecné návrhy na zosúladenie právnej úpravy dávok sociálneho poistenia, náhrady príjmu pri dočasnej pracovnej neschopnosti zamestnanca a vianočného príspevku najmä s právom Európskej únie a s dohovormi Medzinárodnej organizácie práce.

Kvalifikačné predpoklady

Vzdelanie: vysokoškolské vzdelanie II. / III. stupňa

Odbor: právo/ekonómia/verejná správa (1 pozícia - hlavný štátny radca)

Prax: vhodné pre absolventa, prípadná prax vítaná.

Odborné znalosti a zručnosti

* jazykové znalosti: znalosť AJ minimálne na komunikačnej úrovni. Znalosť ďalšieho jazyka výhodou,
* IT znalosti: MS Office (Word, Excel, Outlook, PowerPoint).

Osobnostné predpoklady

- analytické myslenie a zručnosti, schopnosť myslieť koncepčne a strategicky,

- konštruktívne myslenie,

- záujem venovať sa problematike dôchodkového systému, sociálneho poistenia a daňového a odvodového systému SR,

- schopnosť pracovať s komplexnými štruktúrovanými materiálmi,

- svedomitosť, precíznosť a spoľahlivosť,

- komunikačné zručnosti – slovom aj písmom,

- schopnosť tímovej aj samostatnej práce,

- schopnosť a vôľa sa učiť a ďalej vzdelávať,

- záujem o veci verejné a snaha osobne prispieť ku kvalitnejšej správe štátu.

Náplň práce:

- koncepčná a legislatívna činnosť v oblasti sociálneho poistenia.

**Odbor analýz** zodpovedá najmä za analytickú činnosť súvisiacu s tvorbou politík v oblasti sociálneho poistenia a všetkých pilierov dôchodkového systému. Pripravuje analýzy kvantitatívneho aj kvalitatívneho charakteru. Modeluje vývoj relevantných premenných pri rôznych scenároch legislatívneho nastavenia, demografického a makroekonomického vývoja. Spolupracuje aj s kolegami – analytikmi z iných rezortov, či inštitúcií (napr. Inštitút finančnej politiky Ministerstva financií SR, Národná banka Slovenska, Kancelária Rady pre rozpočtovú zodpovednosť, Sociálna poisťovňa), ale aj s partnermi z komerčného prostredia (najmä dôchodkové správcovské spoločnosti, doplnkové dôchodkové spoločnosti a poisťovne) a na medzinárodnom poli najmä s inštitúciami EÚ a s OECD.

Kvalifikačné predpoklady

Vzdelanie: vysokoškolské vzdelanie II. / III. stupňa

Odbor: matematika/štatistika/ekonómia/finančný manažment a pod.

Analytik/analytička verejných politík (1 pozícia - hlavný štátny radca)

Prax: vhodné pre absolventa, prípadná prax na analytickej pozícii vítaná

Odborné znalosti a zručnosti

* jazykové znalosti: znalosť AJ minimálne na komunikačnej úrovni. Znalosť ďalšieho jazyka (najmä NJ / FJ) výhodou,
* IT znalosti: MS Office (Word, Excel, Outlook, PowerPoint), znalosť štatistických/databázových/ekonometrických SW ako MATLAB, STATA, MS Access a pod. výhodou.

Osobnostné predpoklady

- analytické myslenie a zručnosti, schopnosť myslieť koncepčne a strategicky,

- konštruktívne myslenie,

- schopnosť pracovať s komplexnými štúdiami (vrátane cudzojazyčných), svedomitosť, precíznosť a spoľahlivosť,

- komunikačné zručnosti – slovom aj písmom,

- schopnosť tímovej aj samostatnej práce, schopnosť a vôľa sa učiť a ďalej vzdelávať,

- záujem o veci verejné a snaha osobne prispieť ku kvalitnejšej správe štátu.

Náplň práce:

- kvantitatívna a kvalitatívna analýza programov, opatrení a politík,

- identifikácia problémov a možných riešení problematiky dôchodkového systému, sociálneho poistenia a daňového a odvodového systému SR,

- komunikácia a spolupráca s partnermi.

* **Ministerstvo školstva, vedy, výskumu a športu SR (2 pozície)**

**Odbor analýz vzdelávacej politiky**

Odbor analýz vzdelávacej politiky je analytickou jednotkou Ministerstva školstva, vedy, výskumu a športu SR. Dlhodobým cieľom odboru analýz vzdelávacej politiky je formovať tvorbu vzdelávacej politiky ministerstva na základe prenosu najlepších zahraničných skúseností, ale aj unikátnych riešení založených na analýze dostupných domácich a medzinárodných dát. Tento cieľ sa snažíme napĺňať spoluprácou pri tvorbe legislatívnych a strategických materiálov ministerstva, ale tiež iniciovaním a formovaním odbornej debaty vo vlastných vytýčených oblastiach.

Staň sa súčasťou mladého a dynamického kolektívu, ktorý má ambíciu dlhodobo ovplyvňovať podobu vzdelávania na Slovensku.

1. **Názov pozície: analytik vzdelávacích politík**

Náplň práce:

* spolupráca pri tvorbe legislatívnych, strategických a koncepčných materiálov ministerstva, vypracovávanie analýz a prognóz,
* spracovanie a analýza relevantných dát z národných a medzinárodných databáz,
* prenos najlepších skúseností zo zahraničia do materiálov a politík ministerstva,
* spolupráca na medzinárodných a medzirezortných projektoch.

Požiadavky na uchádzača:

* absolvent so zameraním na oblasti vzdelávacej politiky, pedagogiky, ekonómie, štatistiky, matematiky, alebo verejnej správy,
* základná znalosť a záujem o súčasné témy a trendy v oblasti vzdelávania,
* analytické myslenie, dobrý písomný prejav, komunikatívnosť, zmysel pre spoluprácu,
* samostatnosť, precíznosť a schopnosť nachádzať riešenia,
* aktívna znalosť anglického jazyka slovom aj písmom, ďalší cudzí jazyk výhodou,
* skúsenosti s analýzou a spracovaním dát pomocou niektorého zo štatistických programov výhodou (R, STATA, SAS, SPSS, SQL),
* skúsenosť s výskumom, analýzou a prácou s dátami v oblasti vzdelávania výhodou.

1. **Názov pozície: analytik dopadov regulácii (Regulatory Impact Assessment)**

Náplň práce:

* spolupráca pri nastavovaní interných procesov hodnotenia vplyvu prijímaných legislatívnych zmien v rámci útvaru a ministerstva,
* ex-ante a ex-post skúmanie vplyvu dopadov legislatívnych zmien (RIA), hodnotenie efektívnosti výdavkov, hľadanie zdrojov neefektívnosti a návrh riešení na ich odstránenie,
* spolupráca pri tvorbe legislatívnych, strategických a koncepčných materiálov ministerstva, vypracovávanie analýz a prognóz,
* prenos najlepších skúseností zo zahraničia do materiálov, procesov a politík ministerstva.

Požiadavky na uchádzača:

* absolvent so zameraním na oblasti práva, ekonómie, verejnej politiky alebo verejnej správy,
* základná znalosť a záujem o súčasné témy a trendy v oblasti vzdelávania,
* základný prehľad a záujem o legislatívu, najmä v oblasti školstva,
* analytické myslenie, dobrý písomný prejav, komunikatívnosť, zmysel pre spoluprácu,
* samostatnosť, precíznosť a schopnosť nachádzať riešenia,
* aktívna znalosť anglického jazyka slovom aj písmom, ďalší cudzí jazyk výhodou,
* predchádzajúca skúsenosť s hodnotením vplyvu regulácii, príp. všeobecne s výskumom, analýzou a prácou s dátami v oblasti vzdelávania výhodou.
* **Ministerstvo zdravotníctva SR (1 pozícia)**

**Inštitút zdravotnej politiky**

Náplň práce:

* analytické činnosti v oblasti zdravotnej starostlivosti, verejného zdravotníctva, farmácie, liekovej politiky, financovania, poisťovníctva, cenotvorby a informatizácie na úrovni Ministerstva zdravotníctva SR,
* príprava analytických návrhov priorít v oblasti rozvoja zdravotníctva; pripravovanie podkladov pre rozhodovanie v rámci jednotlivých organizačných útvarov MZ SR; analyzovanie návrhov stratégií rozvoja rezortu,
* spolupráca s medzinárodnými organizáciami vrátane Európskej komisie, OECD a WHO a práca s ich databázami pri analytickej a strategickej činnosti.

Požadované zručnosti:

* analytické schopnosti, kritické myslenie, práca s programami Office,
* práca v analytickom softwari ako Stata, Python, R, SQL výhodou,
* anglický jazyk B2,
* flexibilita, precíznosť, zmysel pre detail, samostatnosť, zodpovednosť, schopnosť pracovať v tíme, vysoká morálna kredibilita.
* **Úrad vlády SR (1 pozícia)**

**Implementačná jednotka**

Implementačná jednotka je súčasťou projektu „Hodnota za peniaze“. Sledujeme a hodnotíme stav plnenia úloh, definovaných v revíziách výdavkov. Výsledky zverejňujeme vo forme implementačných správ. V roku 2020 sledujeme pokroky v 7 rezortoch (zdravotníctvo, IT, doprava, vzdelávanie, sociálna oblasť, životné prostredie a pôdohospodárstvo). Postupne sa budeme venovať aj kultúre, zamestnanosti a odmeňovaniu vo verejnej správe, ohrozeným skupinám, obrane a vnútru.

Druhou oblasťou, ktorej sa implementačná jednotka venuje, sú audity v štátnej správe (personálne, procesné, finančné). Od roku 2019 sme sa venovali zvýšeniu efektívnosti procesov vo Všeobecnej zdravotnej poisťovni, ŽSR a Slovenskému vodohospodárskemu podniku, š. p.

Vzdelanie: vysokoškolské vzdelanie 2. stupňa.

Študijný odbor: ekonomické zameranie – kvantitatívne analýzy

Náplň práce:

* zber, spracovanie dát, príprava podkladov a analýz vyplývajúcich z revízií výdavkov (hodnoty za peniaze) pre jednotlivé rezorty,
* zber, spracovanie dát a príprava podkladov pre personálne, procesné a finančné audity,
* tvorba prezentácií a odporúčaní na základe analytických podkladov vedeniu IJ,
* posudzovanie informácií, stanovísk, podkladov a návrhov ústredných a miestnych orgánov štátnej správy, expertných a odborných dokumentov EÚ,
* komunikácia s analytickými útvarmi, ale aj vecne príslušnými sekciami, či podriadenými organizáciami jednotlivých ministerstiev, OECD, EK

Požiadavky na uchádzača:

* podľa zákona č. 55/2017 Z. z. o štátnej službe v znení neskorších predpisov,
* vysokoškolské vzdelanie ekonomického zamerania, verejnej politiky, alebo príbuzných odborov,
* záujem o verejné politiky a prácu s dátami,
* schopnosť rýchleho učenia sa a orientácie v novej problematike,
* schopnosť jasne prezentovať výsledky,
* výstižné a zrozumiteľné písanie,
* zodpovednosť a spoľahlivosť, komunikatívnosť,
* pokročilá znalosť MS Word, Excel a PowerPoint, znalosť ďalších nástrojov na analýzu dát (R, Stata) vítaná.
* **Rada pre rozpočtovú zodpovednosť (1 pozícia)**

Špecializácia štipendistu:

* ekonómia, matematika (univerzitné vzdelanie v oblasti ekonomiky, financií alebo matematiky ),

Osobnostné predpoklady a zručnosti:

- analytické schopnosti,

- znalosť ekonomickej teórie a empirických metód,

- znalosť kvantitatívnych a štatistických metód,

- skúsenosti s aspoň jedným zo softvérov Matlab/Stata/R,

- komplexné a koncepčné myslenie,

- samostatnosť,

- zodpovednosť a spoľahlivosť,

- nutná aktívna angličtina slovom a písmom,

- výborné komunikačné zručnosti,

- spoľahlivosť a zodpovednosť,

- schopnosť urobiť si názor,

- záujem zlepšovať veci.

Špecifikácia pozície :

- monitorovanie a analýza vývoja verejných financií (vývoj deficitu a dlhu, dodržiavanie existujúcich fiškálnych pravidiel),

- odhadovanie hospodárenia verejnej správy v priebehu roka – Rozpočtový semafor (rozpočtový nowcasting),

- príprava základného scenára verejných financií na obdobie najbližších 50 rokov,

- príprava kľúčových materiálov RRZ ( hodnotenie rozpočtu verejnej správy, správa o dlhodobej udržateľnosti verejných financií a správa o dodržiavaní pravidiel rozpočtovej zodpovednosti a fiškálnej transparentnosti ),

- spolupráca na príprave materiálu „Správa o fiškálnom zdraví“,

- monitorovanie a analýza vládnych sektorov (obce, zdravotníctvo, štátne podniky alebo fondy EÚ),

- analýza čistého bohatstva Slovenskej republiky,

- analýzy politík vo vzťahu k starnutiu populácie (dôchodkové systémy, zdravotníctvo),

- tvorba modelov penzijného systému, zdravotníctva, bezpečnej hranice dlhu a fiškálneho priestoru,

- hodnotenie politík a distribučné analýzy dôležitých legislatívnych zmien,

- tvorba a údržba generačných účtov, hodnotenie fiškálneho zaťaženia pre súčasné a budúce generácie,

- účasť na diskusii s odborníkmi z medzinárodných inštitúcií (misie MMF, EK, OECD),

- príprava podkladových dokumentov pre sieť nezávislých fiškálnych inštitúcií EUIFIS.eu,

- monitorovanie a návrhy na zlepšovanie transparentnosti vo verejných financiách.

Analytik KRRZ úzko spolupracuje s inými analytikmi na tvorbe výskumných štúdií a správ podľa zákona č. 493/2011 Z. z. o rozpočtovej zodpovednosti v oblasti verejných financií, fiškálnej politiky, daňovej politiky, makroekonomickej politiky, mikrosimulácií a/alebo makroekonomického modelovania. Vytvára, udržiava a využíva sieť kontaktov s partnermi vo vládnych a mimovládnych agentúrach, ministerstvách a s kľúčovými hráčmi s cieľom rozvinúť širší pohľad na príslušné otázky a podporiť intenzívnejší dialóg na odbornej úrovni.

**Príloha č. 2 k Výzve na podávanie žiadostí o poskytnutie Štipendia Martina Filka na akademický rok 2020/2021 – Vzor zmluvy o udelení štipendia a o spolupráci**

**ZMLUVA O UDELENÍ ŠTIPENDIA**

**A**

**O SPOLUPRÁCI**

uzavretá podľa § 51 zákona č. 40/1964 Zb. Občiansky zákonník v znení neskorších predpisov

ďalej len („Zmluva“)

*medzi zmluvnými stranami:*

1. **Ministerstvo školstva, vedy, výskumu a športu Slovenskej republiky**

ústredný orgán štátnej správy so sídlom: Stromová 1, 813 30 Bratislava

IČO: 00 164 381

zastúpený:

(ďalejlen „**manažér programu**“)

a

1. **meno a priezvisko**

trvale bytom: ...

narodený dňa: ...

číslo účtu v tvare IBAN: ... XXXX

(ďalej len „**štipendista**“)

a

1. **XY**

ústredný orgán štátnej správy so sídlom: ...

IČO:  ...

zastúpený: ...

(ďalej len „**XY**“)

(manažér programu, štipendista, XY spolu ďalej len „zmluvné strany“)

**Obsah:**

[1. Úvodné ustanovenia 3](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064293)

[2. Definície](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064294) 3

[3. Predmet zmluvy 5](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064295)

[4. Zložky štipendia 5](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064296)

[5. Priebežná a záverečná správa o pobyte 7](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064297)

[6. Práva a povinnosti štipendistu 7](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064298)

[7. Viazanosť 8](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064299)

[8. Následky porušenia viazanosti 10](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064300)

[9. Povinnosť mlčanlivosti 11](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064301)

[10. Vyššia moc a podstatná zmena okolností 11](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064302)

[11. Záverečné ustanovenia ................12](file:///C:\Users\prazenkova\AppData\Local\Microsoft\Windows\Temporary%20Internet%20Files\Content.Outlook\HQTPYX2L\Zmluva%20Plavčan.docx#_Toc303064303)

**Prílohy:**

Príloha č. 1 – Dekrét o udelení štipendia Štipendium Martina Filka

Príloha č. 2 – Osnova záverečnej správy o pobyte Štipendium Martina Filka

Príloha č. 3 – Dohoda o splátkach

# Úvodné ustanovenia

1. Manažér programu realizuje grantový program Štipendium Martina Filka. Návrh grantového programu pre posilnenie analytických kapacít vo verejnej správe (ďalej len „štipendijný program“) bol schválený 7. mája 2014 uznesením vlády SR č. 210/2014. Návrh na zmenu názvu Grantového programu pre posilnenie analytických kapacít vo verejnej správe na Štipendium Martina Filka bol schválený 1. marca 2017 uznesením vlády SR č. 99/2017. Štipendijný program bol vytvorený v súlade s úlohou č. 108 Akčného plánu Národného programu reforiem Slovenskej republiky 2013 a je súčasne aj napĺňaním odporúčaní pre Slovensko z júnového summitu Európskej rady 2013 zlepšiť kvalitu verejnej administratívy vrátane posilnenia analytických kapacít kľúčových ministerstiev. Štipendijný program nadväzuje na grantový program Štipendium M. R. Štefánika (2006-2008), ako aj jeho obnovené poskytovanie v roku 2011;
2. Štipendista, prijatý na denné druhostupňové alebo postgraduálne štúdium na príslušnej zahraničnej univerzite, bol po absolvovaní výberového konania príslušnou výberovou komisiou vybraný na participáciu na štipendijnom programe, podľa podmienok určených v príslušnom Dekréte o udelení štipendia Štipendium Martina Filka, ktorý tvorí ***Prílohu č. 1*** (ďalej len „**Dekrét**“);
3. Vzhľadom na vyššie uvedené si zmluvné strany Zmluvou upravujú vzájomné práva a povinnosti vyplývajúce pre nich pri realizácii štipendijného programu, a to

nasledovne:

# Definície

Na účely Zmluvy budú výrazy viažuce sa k predmetu Zmluvy používané a vykladané nasledovne:

|  |  |
| --- | --- |
| **Doba viazanosti** | doba 36 mesiacov, plynúca odo dňa vzniku štátnozamestnaneckého pomeru  na XY. Doba viazanosti plynie aj počas trvania štátnozamestnaneckého pomeru štipendistu na inom ústrednom orgáne štátnej správy podľa článku 7.9. Doba viazanosti neplynie počas práceneschopnosti trvajúcej dlhšie ako 60 dní, materskej dovolenky, rodičovskej dovolenky a v prípade zaradenia štátneho zamestnanca mimo činnej štátnej služby podľa § 66 zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“). |
| **Začiatok študijného pobytu** | deň nástupu na študijný pobyt, potvrdený príslušnou zahraničnou univerzitou. |
| **Ponuka práce**  **Alternatívna ponuka práce** | ponuka práce, resp. inú obdobná výzva, predložená štipendistovi XY, ktorú bude štipendista povinný prijať a ktorej predmetom bude ponuka práce realizovaná formou výzvy na uzavretie služobnej zmluvy, resp. výzvy na vykonanie príslušných úkonov na účel vzniku štátnozamestnaneckého pomeru v zmysle zákona o štátnej službe.  ponuka práce odlišná od ponuky práce zo strany XY, predložená štipendistovi v lehote podľa článku 7.1. iným ústredným orgánom štátnej správy prostredníctvom manažéra programu. V prípade, že štipendistovi nebude v uvedenej lehote predložená ponuka práce XY-om, bude štipendista povinný prijať alternatívnu ponuku práce, ktorej predmetom bude výzva na uzavretie služobnej zmluvy, resp. výzva na vykonanie príslušných úkonov na účel vzniku štátnozamestnaneckého pomeru v zmysle zákona o štátnej službe. Následne sa zmluvné strany zaväzujú uskutočniť príslušné právne úkony smerujúce k prevodu práv a povinností XY vyplývajúcich zo Zmluvy na iný ústredný orgán štátnej správy. |
| **Štátnozamestnanecký vzťah** | právny vzťah vzniknutý na základe prijatia ponuky práce/alternatívnej ponuky práce štipendistom, ako aj zmeny podľa článku 7.9, majúci formu štátnozamestnaneckého pomeru na ustanovený týždenný služobný čas v zmysle zákona o štátnej službe. |
| **Skončenie študijného pobytu** | deň skončenia štúdia, ktorý preukazuje štipendista dokladom o úspešnom absolvovaní štúdia na príslušnej zahraničnej univerzite v rámci študijného pobytu (ďalej len „zahraničná univerzita“). |
| **Štipendijný program** | Grantový program pre posilnenie analytických kapacít vo verejnej správe schválený uznesením vlády Slovenskej republiky č. 210/2014 zo dňa 7. mája 2014 v spojení s uznesením vlády č. 99/2017 zo dňa 1. marca 2017. |
| **Štipendista** | úspešný uchádzač o účasť na štipendijnom programe, prijatý na štúdium na príslušnej zahraničnej univerzite a vybraný vo výberovom konaní organizovanom manažérom programu; výber a základné podmienky študijného pobytu sú potvrdené Dekrétom, ktorého kópia tvorí prílohu č. 1 tejto Zmluvy. |
| **Študijný pobyt** | štúdium štipendistu na príslušnej zahraničnej univerzite vo vybranom študijnom programe uvedenom v Dekréte, ktoré je realizované v rámci štipendijného programu a začína sa momentom nástupu na štúdium (začiatkom príslušného akademického obdobia danej univerzity) a končí dňom skončenia študijného pobytu. |
| **Istina** | celková suma uhradená na základe Zmluvy štipendistovi alebo v jeho prospech v rámci zložiek štipendia A, B, C, D a E definovaných v článku 4. |

# Predmet zmluvy

* 1. Predmetom Zmluvy je úprava práv a povinností zmluvných strán v súvislosti s uhrádzaním finančných prostriedkov, potrebných na financovanie nákladov študijného pobytu a v súvislosti so záväzkom štipendistu prijať ponuku práce od XY, resp. alternatívnu ponuku práce a zotrvať v nej počas doby viazanosti.
  2. Manažér programu sa Zmluvou zaväzuje poskytnúť štipendistovi potrebné finančné prostriedky za účelom krytia nákladov spojených so študijným pobytom, a to vo výške a v rozsahu určenom v Dekréte a v  Zmluve.
  3. Štipendista sa zaväzuje uvedené finančné prostriedky použiť v súlade s ustanoveniami Zmluvy a riadne plniť ďalšie záväzky vyplývajúce zo Zmluvy.

# Zložky štipendia

Štipendium sa štipendistovi poskytuje ako bezúročná pôžička bez poplatkov (celková suma prostriedkov uhradených na základe Zmluvy štipendistovi alebo v jeho prospech v rámci štipendií A, B, C,  D a E ďalej len „**istina**“) v celkovej maximálnej výške  suma mena(slovom: ...), ktorú manažér programu štipendistovi poskytne spôsobom uvedeným v tomto článku. Zmluvné strany sa dohodli, že manažér programu začne vyplácať jednotlivé zložky štipendia až po tom, ako mu štipendista doručí úradný preklad písomného potvrdenia príslušnej zahraničnej univerzity o začatí študijného pobytu. Splnenie vyššie uvedenej povinnosti štipendistu sa bude považovať za odkladaciu podmienku záväzku manažéra programu uhrádzať štipendistovi jednotlivé zložky štipendia podľa Zmluvy.

## Štipendium A - úhrada životných nákladov

* + 1. Manažér programu sa týmto zaväzuje poskytnúť štipendistovi v rozsahu určenom Dekrétom potrebné finančné prostriedky na účel krytia životných nákladov spojených so študijným pobytom na súčasnej úrovni schválenej Ministerstvom školstva, vedy, výskumu a športu Slovenskej republiky na účely Národného štipendijného programu, a to vo výške suma mena (slovom: ...) mesačne v akademickom roku ... (ďalej len „**štipendium A**“) a štipendista sa zaväzuje uvedené finančné prostriedky použiť v súlade s ustanoveniami Zmluvy a riadne plniť ďalšie záväzky vyplývajúce zo Zmluvy.
    2. Manažér programu sa zaväzuje uhrádzať sumu štipendia A v štvrťročných platbách príslušného kalendárneho roka, a to na bankový účet štipendistu zriadený v banke so sídlom v Slovenskej republike, ktorý je uvedený v záhlaví Zmluvy. Manažér programu je oprávnený v predstihu uhradiť akúkoľvek časť štipendia A.

## Štipendium B - úhrada poplatkov za štúdium (školné)

* + 1. Manažér programu sa zaväzuje uhradiť v prospech štipendistu školné spojené so štúdiom na príslušnej zahraničnej univerzite, v rozsahu určenom  Dekrétom (ďalej len „**štipendium B**“).
    2. Úhrada štipendia B bude vykonaná manažérom programu priamo na účet príslušnej zahraničnej univerzity, pričom štipendista je povinný poskytnúť manažérovi programu potrebnú súčinnosť, najmä je povinný mu poskytnúť potrebné kontaktné údaje a účtovný doklad, vystavený príslušnou zahraničnou univerzitou vo vzťahu k školnému. V prípade, ak štipendista neposkytne manažérovi programu potrebnú súčinnosť, manažér programu nezodpovedá za včasnú úhradu štipendia B a ani za akékoľvek následky spôsobené neskorou úhradou štipendia B. V prípade, že štipendista uhradí štipendium B sám zo svojich financií na účet príslušnej zahraničnej univerzity, manažér programu mu uhradenú sumu preplatí po predložení potvrdenia o zaplatení štipendia.

## Štipendium C - cestovné

* + 1. Manažér programu sa zaväzuje uhradiť štipendistovi náhradu cestovných nákladov na dve jednosmerné cesty alebo jednu spiatočnú cestu do a z miesta štúdia počas jedného akademického roka v rozsahu určenom Dekrétom, a to v celkovej výške suma mena (ďalej len „**štipendium C**“).
    2. Úhrada štipendia C bude manažérom programu realizovaná spätne po predložení dokladu o zaplatení cestovných nákladov, spolu s najbližšou platbou podľa článku 4.1. V prípade, ak štipendista neposkytne manažérovi programu príslušné doklady o zaplatení cestovných nákladov najneskôr spolu so záverečnou správou podľa článku 5, nárok na preplatenie nepodložených cestovných nákladov zaniká.

## Štipendium D - úhrada nákladov na nákup odbornej literatúry

* + 1. Manažér programu sa zaväzuje uhradiť štipendistovi náklady spojené s nákupom odbornej literatúry, potrebnej pre štúdium v rámci študijného pobytu, jednorazovo, v rozsahu určenom Dekrétom (ďalej len „**štipendium D**“).
    2. Suma štipendia D bude štipendistovi uhradená spolu s prvou platbou štipendia A  podľa článku 4.1.2.

## Štipendium E - náhrada nákladov na zdravotné poistenie a cestovné poistenie spojených so študijným pobytom

* + 1. Manažér programu sa zaväzuje nahradiť štipendistovi v rozsahu určenom Dekrétom nevyhnutné náklady vo výške preukázanej v súlade s čl. 4.5.3. Za nevyhnutné náklady sa považuje zdravotné poistenie v krajine študijného pobytu (ďalej len „zdravotné poistenie), cestovné poistenie a iné nevyhnutné náklady požadované príslušnou univerzitou súvisiace s poistením. V prípade, že podmienky študijného pobytu nevyžadujú zdravotné poistenie alebo cestovné poistenie, za nevyhnutné náklady sa považujú náklady na zabezpečenie zdravotného poistenia a cestovného poistenia, ktoré zabezpečí starostlivosť porovnateľnú so starostlivosťou dostupnou v krajinách EÚ na základe európskeho preukazu poistenca alebo cestovného poistenia.
    2. Náhrada nákladov na zdravotné poistenie a cestovné poistenie bude manažérom programu realizovaná spätne, a to do 10 dní od skončenia každého trojmesačného obdobia študijného pobytu hradeného v rámci štipendijného programu, resp. do 10 dní od skončenia študijného pobytu vo vzťahu k obdobiu medzi uplynutím posledného celého trojmesačného obdobia a skončením študijného pobytu.
    3. Náhrada nákladov na zdravotné poistenie je podmienená predložením dokladu o  platbách zdravotného poistenia, uhradených v príslušnom trojmesačnom období, ktoré sa štipendista zaväzuje predložiť najneskôr do konca daného trojmesačného obdobia. Náhrada nákladov na cestovné poistenie je podmienená predložením dokladu o úhrade cestovného poistenia. Omeškanie so splnením tejto povinnosti bude mať za následok pomerné predĺženie lehoty splatnosti príslušnej platby podľa čl. 4.5.2 Zmluvy.

# Priebežná a záverečná správa o pobyte

* 1. Štipendista je povinný po uplynutí každého semestra, resp. trimestra študijného pobytu bez zbytočného odkladu zaslať manažérovi programu priebežnú správu o študijnom pobyte, pri tvorbe ktorej primerane použije osnovu záverečnej správy o pobyte, obsiahnutú v ***Prílohe č. 2.*** V poslednom semestri resp. trimestri študijného pobytu sa táto podmienka pokladá za splnenú zaslaním záverečnej správy o pobyte v súlade s článkom 5.
  2. V prípade, že manažér programu považuje priebežnú správu o študijnom pobyte za nedostatočnú, písomne vyzve štipendistu na doplnenie jej obsahu v lehote najviac 15 pracovných dní odo dňa doručenia výzvy. Priebežná správa o študijnom pobyte sa bude považovať za riadne odovzdanú až po jej doplnení a odovzdaní v súlade s výzvou manažéra programu.
  3. Štipendista sa zaväzuje predložiť manažérovi programu a XY najneskôr do 30 dní odo dňa skončenia študijného pobytu záverečnú správu o pobyte, vypracovanú podľa Osnovy záverečnej správy o pobyte Štipendium Martina Filka uvedenej v ***Prílohe č. 2.***
  4. Prílohou záverečnej správy o pobyte bude kópia dokladu o absolvovaní štúdia na zahraničnej univerzite. Zároveň je štipendista povinný zaslať manažérovi programu kópiu diplomu, a to do 15 dní od jeho udelenia zahraničnou univerzitou.
  5. V prípade, že manažér programu považuje záverečnú správu o pobyte, vzhľadom na požiadavky uvedené v ***Prílohe č. 2***, za nedostatočnú, písomne vyzve štipendistu na doplnenie jej obsahu v lehote najviac 15 pracovných dní odo dňa doručenia výzvy na adresu štipendistu, uvedenú v záhlaví Zmluvy. Záverečná správa o pobyte sa v takom prípade bude považovať za riadne odovzdanú až po jej doplnení a odovzdaní v súlade s výzvou manažéra programu a schválení manažérom programu.
  6. V prípade, že si štipendista nesplní povinnosti podľa článku 5.3 a/alebo 5.5, a to ani v dodatočnej 30-dňovej lehote poskytnutej štipendistovi manažérom programu vo výzve na splnenie uvedených povinností, bude manažér programu oprávnený požadovať od štipendistu za nesplnenie uvedenej povinnosti/uvedených povinností pokutu vo výške 1% istiny. Manažér programu je oprávnený požadovať od štipendistu uvedenú pokutu aj opakovane na základe opakovaných výziev manažéra programu.

# Práva a povinnosti štipendistu

* 1. Štipendista podpisom Zmluvy potvrdzuje a vyhlasuje, že:
  2. je štátnym občanom Slovenskej republiky,
  3. všetky údaje ním uvedené v príslušnej žiadosti o štipendium, najmä údaje o jeho študijných výsledkoch, jeho osobné údaje, údaje o statuse študenta, resp. doktoranda, údaje o prijatí na zahraničnú univerzitu, sú úplné a pravdivé,
  4. bol prijatý na študijný pobyt v súlade s Dekrétom, a bude resp. zotrvá denným študentom zahraničnej univerzity po celú dobu trvania študijného pobytu.
  5. Štipendista sa zaväzuje zabezpečiť, aby jeho vyhlásenia  uvedené v článku 6.1 boli pravdivé počas celého obdobia študijného pobytu, pričom predmetné vyhlásenia sa budú považovať za štipendistom opätovne poskytnuté pri úhrade akejkoľvek platby štipendia A, B, C, D a E štipendistovi alebo v jeho prospech.
  6. V prípade, že sa vyhlásenia štipendistu podľa článku 6.1 ukážu počas trvania študijnéhopobytubyťnepravdivé a/alebo v prípade porušenia povinnosti štipendistu podľa článku 6.2, bude manažér programu oprávnený zamietnuť akékoľvek ďalšie platby podľa článku 4. a požadovať od štipendistu okamžité splatenie zostatku istiny v súlade s článkom 8.4. Za zostatok istiny podľa článku 8.4 sa v tomto prípade pokladá celková suma všetkých uhradených platieb štipendií A, B, C,  D a E štipendistovi alebo v jeho prospech.
  7. V prípade, že štipendista z akéhokoľvek dôvodu stratí status študenta denného štúdia v súlade s Dekrétom, zaväzuje sa štipendista o tejto skutočnosti bezodkladne, najneskôr však do 5 dní od jej vzniku, informovať manažéra programu. Manažér programu si na tento účel môže vyžiadať od študenta potvrdenie o návšteve príslušnej univerzity (ďalej len „potvrdenie“). Potvrdenie predloží štipendista manažérovi programu do 30 dní od jeho vyžiadania. V prípade porušenia informačnej povinnosti či povinnosti predložiť potvrdenie má manažér programu bez dopadu na ďalšie práva manažéra programu podľa článku 6.5 a článku 8. týkajúce sa splácania istiny, aj právo požadovať okamžité vrátenie dvojnásobku akýchkoľvek plnení poskytnutých štipendistovi od momentu, keď štipendista stratil status študenta denného štúdia do momentu, keď sa o tejto skutočnosti dozvedel manažér programu.
  8. V prípade predčasného ukončenia študijného pobytu inak ako z dôvodu neplnenia príslušných študijných povinností štipendistu(najmä dlhotrvajúca alebo vážna choroba, vážne rodinné alebo osobné udalosti), môže manažér programu po zvážení všetkých okolností písomne vyhlásiť, že Zmluva zaniká z dôvodu nemožnosti plnenia podľa § 575 Občianskeho zákonníka (ďalej len „vyhlásenie“). Doručením vyhlásenia štipendistovi na poštovú adresu uvedenú v záhlaví Zmluvy táto Zmluva zaniká. V tomto prípade sa ustanovenie článku 6.3 neuplatní a štipendista nebude povinný vrátiť sumu dovtedy uhradeného štipendia A, B, C, D a E prijatého, resp. použitého dobromyseľne. Tým nie sú dotknuté ustanovenia zákona č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov.

# Viazanosť

* 1. Štipendista sa Zmluvou vo vzťahu k manažérovi programu a k XY zaväzuje, že v prípade, že mu bude zo strany XY najneskôr do 90 dní odo dňa skončenia študijného pobytu predložená ponuka práce alebo alternatívna ponuka práce  zo strany iného ústredného orgánu štátnej správy, túto ponuku práce/alternatívnu ponuku práce akceptuje a okamžite po skončení študijného pobytu, resp. po predložení ponuky práce/alternatívnej ponuky práce (podľa toho, ktorá z udalostí nastane neskôr) vykoná všetky úkony nevyhnutné pre vznik štátnozamestnaneckého vzťahu s XY/iným ústredným orgánom štátnej správy k termínu ustanovenému v ponuke práce/alternatívnej ponuke práce a v tomto štátnozamestnaneckom vzťahu zotrvá minimálne do skončenia doby viazanosti.
  2. Na účely plnenia povinností štipendistu podľa článku 7.1 sa štipendista zaväzuje informovať XY a  manažéra programu emailom o blížiacom sa skončení študijného pobytu najneskôr 6 mesiacov pred predpokladaným dňom skončenia študijného pobytu a skončenie študijného pobytu potvrdiť XY a manažérovi programu tým istým spôsobom najneskôr 2 týždne pred dňom skončenia študijného pobytu.
  3. XY vyhlasuje, že vyvinie všetko primerané úsilie, podľa svojich materiálnych a personálnych možností, aby bola štipendistovi po skončení študijného pobytu predložená adekvátna ponuka práce. Za adekvátnu ponuku práce sa považuje ponuka práce na typ pozície, ktorú môžu obsadzovať absolventi vysokoškolského vzdelania druhého stupňa.
  4. V prípade, že XY nebude môcť štipendistovi po skončení študijného pobytu predložiť adekvátnu ponuku práce, zaväzuje sa bez zbytočného odkladu, najneskôr do 10 dní od skončenia študijného pobytu štipendistu, informovať o tejto skutočnosti manažéra programu. Manažér programu v takom prípade osloví ďalšie ústredné orgány štátnej správy so žiadosťou o predloženie alternatívnej ponuky práce štipendistovi. Prípadnú alternatívnu ponuku práce predloží príslušný ústredný orgán štátnej správy štipendistovi prostredníctvom manažéra programu.
  5. V prípade, že k predloženiu ponuky práce  podľa článku 7.1 nedôjde, nebude sa táto skutočnosť považovať za porušenie Zmluvy XY a štipendista ani manažér programu nebude oprávnený požadovať od XY z tohto dôvodu akékoľvek plnenie. Aby sa predišlo akýmkoľvek pochybnostiam, štipendistovi Zmluvou nevzniká žiadny právny nárok voči XY, ani žiadny právny nárok na ponuku práce voči manažérovi programu.
  6. V prípade, že v lehote podľa článku 7.1 nebude štipendistovi predložená ponuka práce, ani alternatívna ponuka práce, pričom štipendista riadne splnil svoju povinnosť podľa článku 7.2, bude štipendista oslobodený od záväzkov viazanosti v zmysle Zmluvy a bude oprávnený vykonávať akúkoľvek inú zárobkovú činnosť.
  7. Doba viazanosti plynie, kým je štipendista v štátnozamestnaneckom vzťahu uzavretom s XY, alebo kým je štipendista so súhlasom manažéra programu v štátnozamestnaneckom vzťahu uzavretom so služobným úradom, ktorým je iný ústredný orgán štátnej správy. Podmienky štátnozamestnaneckého vzťahu budú určené v zmysle príslušných všeobecne záväzných právnych predpisov upravujúcich štátnu službu.
  8. V prípade, že štipendista prijme ponuku práce/alternatívnu ponuku práce v súlade s týmto článkom a počas doby viazanosti nedôjde k porušeniu viazanosti podľa článku 8., istina podľa článku 4. sa bude považovať za úplne splatenú.
  9. V prípade zmeny služobného úradu (napr. podľa § 55 ods. 1 písm. f), zákona o štátnej službe) (ďalej len „zmena“) plynie štipendistovi doba viazanosti počas trvania štátnozamestnaneckého pomeru na zmenenom služobnom úrade len vtedy, ak manažér programu so zmenou súhlasil. Plánovanú zmenu je XY povinný oznámiť manažérovi programu písomne (môže byť aj emailom) oznámi najneskôr 30 dní pred vznikom zmeny. Manažér programu je povinný vyjadriť písomný súhlas (aj emailom) s plánovanou zmenou najneskôr do 10 dní od jej oznámenia. Ak sa v uvedenej lehote manažér programu k zmene nevyjadrí, platí, že so zmenou nesúhlasí. V prípade súhlasu manažéra programu so zmenou sú zmluvné strany povinné uskutočniť príslušné právne úkony smerujúce k prevodu práv a povinností XY vyplývajúcich zo Zmluvy na iný ústredný orgán štátnej správy. Na základe uvedených právnych úkonov dôjde k prevodu práv a povinností XY vyplývajúcich zo Zmluvy na zmenený služobný úrad.

# Následky porušenia viazanosti

* 1. V prípade, že štipendista:

1. odmietne vznik štátnozamestnaneckého vzťahu v zmysle ponuky práce/alternatívnej ponuky práce predloženej v súlade s článkom 7.1 , resp. nesplní primerané podmienky pre vznik štátnozamestnaneckého pomeru, alebo
2. riadne a včas nesplní svoju povinnosť uvedenú v článku 7.2, a to ani v dodatočnej lehote určenej XY/manažérom programu alebo
3. pred alebo počas doby viazanosti zaviní stav alebo situáciu, v ktorých nebude spĺňať podmienky pre vznik a/alebo ďalšie trvanie štátnozamestnaneckého vzťahu určené príslušnými právnymi predpismi, alebo bude vznik a/alebo trvanie štátnozamestnaneckého vzťahu iným spôsobom mariť, alebo
4. počas doby viazanosti štátnozamestnanecký vzťah uzavretý s XY alebo s iným ústredným orgánom štátnej správy ukončí inak ako okamžitým skončením štátnozamestnaneckého pomeru podľa § 79 zákona o štátnej službe, výpoveďou z dôvodu uvedeného v § 75 ods. 1 písm. a) alebo b) zákona o štátnej službe alebo dohodou z dôvodov uvedených v § 75 ods. 1 písm. a) alebo b) tohto zákona, ktoré musia byť v dohode o skončení štátnozamestnaneckého pomeru alebo vo výpovedi štátneho zamestnanca vyslovene uvedené, alebo
5. počas doby viazanosti dá XY alebo inému ústrednému orgánu štátnej správy dôvod na ukončenie štátnozamestnaneckého vzťahu okamžitým skončením štátnozamestnaneckého pomeru podľa § 78 zákona o štátnej službe, výpoveďou zo strany XY alebo iného ústredného orgánu štátnej správy z dôvodov uvedených v § 75 ods. 1 písm. e) až g) zákona o štátnej službe alebo dohodou z tých istých dôvodov, ktoré je na účely Zmluvy potrebné v dohode o skončení služobnej zmluvy výslovne uviesť,

bude štipendista povinný v súlade s článkom 8.4 splatiť manažérovi programu zostatok istiny, bližšie vyčíslený vo  výzve manažéra programu v súlade s článkom 6.3 (v prípade situácie uvedenej v písm. b)) alebo v súlade s článkom 8.2. XY alebo  iný ústredný orgán štátnej správy sa zaväzuje z uvedeného dôvodu bez zbytočného odkladu, najneskôr však do 15 dní od porušenia viazanosti, oznámiť manažérovi programu, že došlo k porušeniu viazanosti podľa článku 8.1.

* 1. Zostatok istiny, ktorý bude štipendista povinný vrátiť manažérovi programu v prípade porušenia viazanosti podľa článku 8.1, bude určený podľa vzorca S – (P x S/36), pričom „S“ predstavuje celkovú istinu podľa článku 4. a „P“ predstavuje aktuálny počet ukončených mesiacov existencie štátnozamestnaneckého vzťahu štipendistu uzatvoreného s XY alebo s iným ústredným orgánom štátnej správy počas doby viazanosti.
  2. V prípade, že štipendistovi nebude v lehote podľa článku 7.1 predložená ponuka práce/alternatívna ponuka práce, nebude povinný uhradiť manažérovi programu akékoľvek plnenie a istina sa bude považovať za úplne splatenú.
  3. V prípade, že nastanú podmienky podľa článku 6.3 alebo 8.1, je manažér programu povinný vyzvať štipendistu na splatenie zostatku istiny určeného podľa zodpovedajúceho článku 6.3 alebo 8.2. Štipendista je povinný do 30 dní od doručenia tejto výzvy:
  4. splatiť manažérovi programu celý zostatok istiny bez ďalších poplatkov a úrokov, alebo
  5. uzatvoriť s manažérom programu dohodu o splátkach vo forme Prílohy č. 3 a v súlade s jej obsahom.

8.5 V prípade, že štipendista v lehote uvedenej v článku 8.4 (ďalej len „lehota“) nesplní žiadnu z povinností uvedených v článku 8.4 bod a) alebo b), istina sa posledným dňom lehoty stáva splatnou. Štipendista sa uplynutím lehoty dostáva do omeškania so zaplatením istiny a manažér programu je oprávnený požadovať od štipendistu popri plnení istiny aj úroky z omeškania podľa § 517 ods. 2 Občianskeho zákonníka.

# Povinnosť mlčanlivosti

* 1. Zmluvné strany týmto berú na vedomie, že sú povinné zachovávať mlčanlivosť o všetkých informáciách týkajúcich sa ďalších zmluvných strán, ktoré nemajú charakter verejne prístupných informácií alebo povinne zverejňovaných informácií podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktoré príslušné zmluvné strany považujú za dôverné, resp. ktoré sú osobnými údajmi príslušných zmluvných strán podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov v spojení s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“).
  2. Za dôverné informácie manažéra programu sa pritom považujú najmä akékoľvek informácie týkajúce sa technických, manažérskych, organizačných a iných skutočností a postupov, tvoriacich know-how manažéra programu.
  3. Zmluvné strany berú na vedomie, že porušenie povinnosti mlčanlivosti zakladá právo zmluvnej strany na náhradu škody, ktorá jej vznikla porušením povinnosti mlčanlivosti druhou zmluvnou stranou.
  4. Štipendista podpisom tejto zmluvy udeľuje manažérovi programu súhlas so zverejnením svojho mena a priezviska, univerzity a študijného programu, v ktorom sa uskutoční jeho študijný pobyt, ako aj  celkovej výšky štipendia, na webovom sídle manažéra programu. V tomto prípade nie je možné uplatniť ustanovenie článku 9.3.

# Vyššia moc a podstatná zmena okolností

* 1. Zmluvné strany nie sú povinné plniť ustanovenia Zmluvy v prípade, že okolnosti, z ktorých zmluvné strany zrejme vychádzali pri vzniku Zmluvy, sa zmenili do tej miery, že nemožno od zaviazanej zmluvnej strany rozumne požadovať, aby plnila svoje záväzky v zmysle Zmluvy, pokiaľ vznik takejto okolnosti oznámila oprávnenej zmluvnej strane bez zbytočného odkladu, najneskôr však do 5 dní, po vzniku tejto okolnosti.
  2. Zmluvné strany nezodpovedajú za nesplnenie svojich záväzkov v zmysle Zmluvy v prípade vzniku okolností/prekážok majúcich charakter vyššej moci (ďalej len „vis maior“), ktoré nastali nezávisle od vôle povinnej zmluvnej strany a bránia danej zmluvnej strane v plnení jej povinností, ak nemožno rozumne predpokladať, že danú prekážku je možné odvrátiť alebo prekonať a v čase vzniku Zmluvy ju nebolo možné predvídať, ako napríklad vojna, občianske nepokoje, zemetrasenia a živelné pohromy. Účinky vis maior sú obmedzené iba na dobu, pokiaľ trvá prekážka, s ktorou sú tieto účinky spojené.

# Záverečné ustanovenia

* 1. Zmluva je vyhotovená v šiestich (6) rovnopisoch v slovenskom jazyku. Dva (2) rovnopisy dostane XY, tri (3) rovnopisy dostane manažér programu a jeden (1) rovnopis dostane štipendista, pričom každý rovnopis sa považuje za originál.
  2. Právne vzťahy výslovne neupravené Zmluvou sa riadia príslušnými ustanoveniami Občianskeho zákonníka, zákonom o štátnej službe a ďalšími právnymi predpismi.
  3. Zmluvné strany týmto potvrdzujú, že Zmluva predstavuje ich úplnú dohodu ohľadne celého jej predmetu a nahrádza všetky predchádzajúce písomné či ústne dojednania.
  4. Štipendista nie je oprávnený previesť svoje práva a povinnosti vyplývajúce zo  Zmluvy na inú osobu. Štipendista a XY súhlasia, že manažér programu je oprávnený podľa vlastnej úvahy previesť svoje práva a povinnosti vyplývajúce zo Zmluvy na inú organizáciu podľa vlastného výberu. O prevode práv manažéra programu budú štipendista a XY informovaní najneskôr 5 dní pred nadobudnutím účinnosti takéhoto prevodu.
  5. Zmluvné strany sa dohodli, že pokiaľ sa ukáže, že niektoré ustanovenie Zmluvy je neplatné alebo nevykonateľné, Zmluva ako celok ostáva naďalej v platnosti a za neplatné a nevykonateľné bude možné považovať len tie ustanovenia Zmluvy, ktorých sa dôvod neplatnosti alebo nevykonateľnosti priamo týka. Zmluvné strany sa zaväzujú neplatné alebo nevykonateľné ustanovenie doplniť alebo nahradiť novým ustanovením, ktoré bude v súlade s príslušnými právnymi predpismi a účelom Zmluvy.
  6. Zmluvné strany sa budú navzájom informovať o každej zmene ich identifikačných údajov, uvedených v záhlaví Zmluvy, a to bez zbytočného odkladu, najneskôr do 10 dní od vzniku zmeny, pokiaľ v Zmluve nie je uvedené inak. V prípade porušenia tejto povinnosti, najmä vo vzťahu k adrese zmluvnej strany, sa bude akákoľvek písomnosť, doručená v dobrej viere na adresu zmluvnej strany, uvedenú v záhlaví Zmluvy, považovať za riadne doručenú dotknutej zmluvnej strane.
  7. Akékoľvek oznámenia, doklady alebo informácie v zmysle Zmluvy sa budú považovať za riadne odoslané manažérovi programu, ak budú odoslané formou doporučenej zásielky, okrem prípadov, keď manažér programu súhlasí s komunikáciou formou emailovej pošty. Takýto súhlas manažéra programu sa bude považovať za poskytnutý aj v prípade, že manažér programu si do 5 dní od doručenia konkrétnej emailovej správy výslovne nevyžiada zaslanie daného oznámenia, dokladu alebo informácie formou doporučenej listovej zásielky.

Kontaktná adresa pre zasielanie informácií manažérovi programu je: Ministerstvo školstva, vedy, výskumu a športu SR, sekcia vysokých škôl, Stromová 1, 813 30 Bratislava 1, Slovenská republika.

* 1. Akékoľvek oznámenia, doklady alebo informácie v zmysle Zmluvy sa budú považovať za riadne doručené alebo predložené XY, ak budú doručené formou doporučenej zásielky na adresu XY uvedenú v záhlaví Zmluvy, ak Zmluva neustanovuje inak.
  2. Zmluva nadobúda platnosť dňom podpisu zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv.
  3. Zmluvu možno meniť len dohodou všetkých zmluvných strán, prostredníctvom písomných a očíslovaných dodatkov, podpísaných oprávnenými zástupcami zmluvných strán, ktoré sa stanú neoddeliteľnou súčasťou Zmluvy.
  4. Neoddeliteľnou súčasťou Zmluvy je Príloha č. 1, Príloha č. 2 a Príloha č. 3.
  5. Zmluvné strany týmto vyhlasujú, že si Zmluvu pred jej podpisom prečítali, jej obsahu porozumeli, že bola uzatvorená slobodne, vážne a bez nátlaku a na znak súhlasu s jej obsahom ju podpisujú.

V Bratislave dňa ............................ ........................................... ........................................

|  |  |  |
| --- | --- | --- |
| **XY**  **\_\_\_\_\_\_\_\_\_\_\_\_\_\_\_\_\_\_\_\_\_** | **Manažér programu**  **\_\_\_\_\_\_\_\_\_\_\_\_\_\_\_\_\_\_\_\_\_\_** | **Štipendista**  **\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |

Príloha č. 1

**Dekrét o udelení štipendia**

**Štipendium Martina Filka**

|  |  |  |  |  |
| --- | --- | --- | --- | --- |
| **Meno a priezvisko:** | |  | | |
| **Adresa trvalého bydliska:** | |  | | |
| **Štátna príslušnosť:** | | SR | **Dátum narodenia:** |  | |
| **Zahraničná univerzita:** | |  | | | |
| **Názov študijného programu:** | |  | | | |
| **Trvanie štipendia**  **(v mesiacoch):**  **Začiatok študijného pobytu:**  **Predpokladaný koniec študijného pobytu:** | | *v roku ...: ... mes.*  *v roku ...: ... mes.*  *(štipendium A – životné náklady sa neuhrádzajú počas akademických prázdnin na konci akademického roka)*  mesiac rok  mesiac rok | | |
| **Rozdelenie štipendia:**   * *štipendium A – úhrada životných nákladov:* * *štipendium B - školné:* * *štipendium C - cestovné:* * *štipendium D – úhrada nákladov na nákup odbornej literatúry:*   *štipendium E – náhrada nákladov na zdravotné poistenie a cestovné poistenie spojených so študijným pobytom* | suma mena/mesiac\*   suma mena\*\*  suma mena\*\*\*  suma mena  suma mena\*\*\* | | | |
| **Štipendium – celkom:** | | **suma mena** | | |

**\*** *Suma bude v prípade štipendia A – úhrada životných nákladov v eurách hradená vo výške uvedenej v eurách; v prípade štipendia v inej mene bude suma pri prevode prostriedkov prepočítaná na euro kurzom ECB platným v deň vystavenia platobného poukazu príslušným útvarom manažéra programu.*

*\*\* Štipendistovi môže byť štipendium B - školné uhrádzané v menách EUR, USD a GBP. V prípade školného plateného v inej mene ako je EUR (ďalej len „iná mena“), možno platbu štipendia zrealizovať nasledovne: suma školného v inej mene bude príslušným útvarom manažéra programu v deň vystavenia platobného poukazu prepočítaná aktuálnym kurzom NBS na euro a následne na USD, resp. GBP. Prípadné straty zapríčinené kurzovým rizikom znáša štipendista.*

**\*\*\*** *Výška štipendia C - cestovné a štipendia E – náhrada nákladov na zdravotné poistenie a cestovné poistenie spojených so študijným pobytom predstavuje schválenú maximálnu možnú výšku príspevku. Uvedené výdavky sú refundované na základe reálnych výdavkov po predložení originálnych účtovných dokladov, maximálne však do schválenej výšky.*

Príloha č. 2

**Osnova záverečnej správy o pobyte**

**Štipendium Martina Filka**

|  |  |
| --- | --- |
| **Meno a priezvisko:** |  |

|  |  |
| --- | --- |
| **Adresa trvalého bydliska:** |  |

|  |  |  |  |
| --- | --- | --- | --- |
| **Štátna príslušnosť:** |  | **Dátum narodenia:** |  |

|  |  |
| --- | --- |
| **Štát, v ktorom sa nachádza zahraničná univerzita:** |  |

|  |  |
| --- | --- |
| **Zahraničná univerzita:** |  |

|  |  |
| --- | --- |
| **Dĺžka pobytu:**  (počet mesiacov, od – do) |  |

|  |  |
| --- | --- |
| **Výška udeleného štipendia:** |  |

1. **Popíšte stručne obsahovú náplň Vášho študijného pobytu** - absolvované prednášky, získané kredity, výskumná činnosť (max. 1 A4)
2. **Popíšte dosiahnuté výsledky -** ako sa Vám podarilo naplniť plánované ciele uvedené v študijnom programe; uveďte prípadné zmeny, ku ktorým došlo (max. 1 A4)
3. **Ako využijete výsledky študijného pobytu pre Vaše pôsobenie na XY?**
4. **Ak ste sa počas Vášho študijného pobytu stretli s nejakými problémami, popíšte ich.**
5. **Stačilo štipendium, ktoré Vám bolo udelené, na pokrytie životných nákladov (strava, ubytovanie, mestská doprava, a pod.)?**
6. **Stretli ste sa s problémami pri vyberaní finančných prostriedkov z bankového účtu, ktorý ste si otvorili pre udelené štipendium?**
7. **Navrhujete nejaké zmeny v manažovaní štipendijného programu?**

**................................................ ........................................**

**miesto a dátum podpis**

Príloha č. 3

**DOHODA O SPLÁTKACH**

 uzatvorená podľa § 7 zákona č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov

(ďalej len „Dohoda“)

1. ÚČASTNÍCI DOHODY

1.1 Manažér programu

názov:

v zastúpení:

IČO:

číslo účtu v tvare IBAN:

( ďalej len “Manažér“ )

1.2. Dlžník

meno a priezvisko:

bydlisko:

rodné číslo:

číslo OP:

číslo účtu v tvare IBAN:

( ďalej len “Dlžník“ )

(Dlžník spolu s Manažérom ďalej len „účastníci dohody“ )

2. PREDMET DOHODY

2.1. Predmetom Dohody je uznanie dlhu uvedeného v čl. 3, ktorý vyplýva z nesplnenia podmienok zmluvy o udelení štipendia a o spolupráci č. ..........zo dňa............uzatvorenej medzi Manažérom, Dlžníkom a XY (ďalej len „Dlh“) a stanovenie podmienok pre splatenie Dlhu v splátkach.

2.2. Dlžník uznáva Dlh a žiada o uzavretie Dohody o splátkach, pretože nemôže svoj Dlh riadne a včas plniť.

2.3. Dlžník sa zaväzuje uznaný Dlh Manažérovi vrátiť a zaplatiť dohodnutý úrok, a to v lehote, spôsobom a za podmienok dohodnutých v Dohode, ktorej súčasťou je splátkový kalendár uvedený v Prílohe č. 1.

3. UZNANIE DLHU

3.1. Podľa bodu 2.1. uznáva Dlžník existujúci Dlh vo výške .............,- eur (slovom: ..................eur)-, ktorý vznikol nesplnením povinnosti Dlžníka ........................ Dlžník uznáva Dlh čo do dôvodu a výšky. Dlžník ďalej vyhlasuje, že z nepriaznivých ekonomických dôvodov a/ alebo z nepriaznivých sociálnych dôvodov nemôže zaplatiť celý Dlh naraz.

4. VÝŠKA ÚROKU

4.1. Účastníci dohody sa dohodli a súhlasia, že Dlh uznaný Dlžníkom bude odo dňa nadobudnutia účinnosti Dohody úročený úrokom vo výške úrokovej sadzby, ktorú uplatňuje Fond na podporu vzdelávania na pôžičky študentom.

5. PLNENIE PREDMETU DOHODY

5.1. Dlžník je povinný splatiť Dlh a zaplatiť dohodnutý úrok v ... pravidelných mesačných splátkach, pričom prvá splátka je splatná pätnásty deň od nadobudnutia účinnosti Dohody a ďalšie splátky sú splatné vždy do pätnásteho dňa príslušného kalendárneho mesiaca. Manažér sa zaväzuje bez zbytočného odkladu oznámiť Dlžníkovi nadobudnutie účinnosti Dohody na emailovú adresu: ...

5.2. Dlžník sa zaväzuje splácať jednotlivé splátky na nasledovný účet Manažéra:

Číslo účtu/IBAN: [•]

Bankové spojenie: [•]

Identifikácia platby: [•]

Správa pre prijímateľa:

5.3. Dlžník je oprávnený kedykoľvek predčasne zaplatiť zvyšok Dlhu na účet Manažéra uvedený v bode 5.2.

5.4. Ak Dlžník nezaplatí niektorú z pravidelných mesačných splátok riadne a včas, Dlh sa stáva splatným dňom nasledujúcim po dni splatnosti neuhradenej mesačnej splátky podľa bodu 5.1., a to vo výške všetkých neuhradených splátok.

5.5. Účastníci dohody sa dohodli, že Manažér zašle Dlžníkovi vždy najneskôr do 15. februára príslušného kalendárneho roka údaj o výške zostávajúceho nezaplateného Dlhu v eur a naakumulovaných úrokov v eur podľa stavu k 31. decembru predchádzajúceho kalendárneho roka.

5.6. Ak Dlžník dodržuje podmienky uvedené v Dohode, Manažér neúčtuje a neuplatňuje voči Dlžníkovi úroky z omeškania.

6. ZÁVEREČNÉ USTANOVENIA

6.1. Právne vzťahy Dohodou bližšie neupravené sa riadia príslušnými ustanoveniami zákona č. 40/1964 Zb. Občiansky zákonník v znení neskorších predpisov, zákona č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov a ďalšími právnymi predpismi.

6.2. Dohoda sa vyhotovuje v 3 (troch) originálnych rovnopisoch, pričom Manažér dostane po podpise Dohody 2 (dva) rovnopisy a Dlžník 1 (jeden) rovnopis Dohody.

6.3. Dohoda predstavuje jediný dohovor účastníkov dohody týkajúci sa predmetu Dohody a akákoľvek zmena Dohody je možná len písomným a očíslovaným dodatkom k Dohode podpísaným oboma účastníkmi dohody.

6.4. Dohoda je platná dňom podpisu účastníkmi dohody a účinná dňom nasledujúcim po dni jej zverejnenia v Centrálnom registri zmlúv.

6.5. Účastníci dohody vyhlasujú, že si Dohodu prečítali, všetky jej ustanovenia sú im jasné a zrozumiteľné, pričom dostatočným spôsobom vyjadrujú vážnu a slobodnú vôľu oboch účastníkov dohody zbavenú akýchkoľvek omylov, na dôkaz čoho pripájajú svoje vlastnoručné podpisy.

**Príloha**

Príloha č. 1 - Splátkový kalendár

V Bratislave, dňa .......................

Manažér: \_\_\_\_\_\_\_\_\_\_\_\_\_\_\_\_ Dlžník: \_\_\_\_\_\_\_\_\_\_\_\_\_\_\_\_\_\_\_\_\_\_\_

1. Návrh grantového programu pre posilnenie analytických kapacít vo verejnej správe (ďalej len „grantový program“) bol schválený 7. mája 2014 uznesením vlády SR č. 210/2014. Návrh na zmenu názvu grantového programu na Štipendium Martina Filka bol schválený 1. marca 2017 uznesením vlády SR č. 99/2017. Grantový program bol vytvorený v súlade s úlohou č. 108 Akčného plánu Národného programu reforiem Slovenskej republiky 2013 a je súčasne napĺňaním odporúčaní zlepšiť kvalitu verejnej administratívy vrátane posilnenia analytických kapacít kľúčových ministerstiev, ktoré vyplynuli pre Slovensko z júnového summitu Európskej rady 2013. Schéma grantového programu nadväzuje na grantový program Štipendium M. R. Štefánika realizovaný v rokoch 2006-2008, ako aj na jeho obnovenie v roku 2011. [↑](#footnote-ref-1)
2. § 36 ods. 3 písm. d) zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov [↑](#footnote-ref-2)
3. § 53 a § 54 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov [↑](#footnote-ref-3)
4. Termín je orientačný. Ministerstvo školstva, vedy, výskumu a športu SR si vyhradzuje právo termín konania osobných pohovorov zmeniť. [↑](#footnote-ref-4)
5. Nevyžadujú sa úradne osvedčené kópie. [↑](#footnote-ref-5)
6. Nevyžaduje sa úradný preklad, ani preklad overený notárom. [↑](#footnote-ref-6)
7. ÚOŠS – Ústredný orgán štátnej správy [↑](#footnote-ref-7)
8. Dostupné na: <http://www.shanghairanking.com/ARWU2019.html> [↑](#footnote-ref-8)
9. Dostupné na: <https://ideas.repec.org/top/top.econdept.html> [↑](#footnote-ref-9)
10. Dostupné na: <https://www.timeshighereducation.com/world-university-rankings>. Je potrebné vybrať poradie inštitúcie v tej študijnej oblasti, pod ktorú patrí študijný program, na ktorý bol žiadateľ prijatý. Napr. v prípade ekonómie sa vyberie subject Social Sciences, v prípade matematiky subjekt Physical Sciences. Detailnejšie členenie oblastí je pre každý subject uvedený na konci rebríčka danej študijnej oblasti. [↑](#footnote-ref-10)
11. V prípade súhlasu podpísať. [↑](#footnote-ref-11)